open-index/open-wikipedia-markdown huggingface dataset:
আন্না কাৰেনিনা

**আন্না কাৰেনিনা** () ৰুচ লেখক লিঅ' টলষ্টয়ৰ প্ৰখ্যাত উপন্যাস। *দ্য ৰাচিয়ান মেচেঞ্জাৰ*ত ১৮৭৩ চনৰ পৰা ১৮৭৭ চনলৈ এইখন ধাৰাবাহিক ৰূপত প্ৰকাশ পাইছিল। গ্ৰন্থ আকাৰে প্ৰকাশ পায় ১৮৭৮ চনত। বহু লেখকে এই উপন্যাসখনক এতিয়ালৈকে লিখিত শ্ৰেষ্ঠ সাহিত্যকৰ্মবোৰৰ অন্যতম বুলি গণ্য কৰে আৰু টলষ্টয়ে নিজেও এইখনক তেওঁৰ প্ৰথম সঁচা উপন্যাস বুলি আখ্যায়িত কৰিছিল।

অনুবাদ আৰু প্ৰকাশৰ ওপৰত নিৰ্ভৰ কৰি আন্না কাৰেনিনা ৮০০ পৃষ্টাতকৈও অধিক বিস্তৃত এখন বৃহৎ উপন্যাস আৰু সাধাৰণতে দুটা খণ্ডত প্ৰকাশ পায়। এডজনতকৈও অধিক প্ৰধান চৰিত্ৰ থকা ই এখন জটিল উপন্যাস। ই বিশ্বাসঘাতকতা, আস্থা, পৰিয়াল, বিবাহ, ইম্পেৰিয়েল ৰাছিয়ান সমাজ, আকাংক্ষা আৰু গ্ৰাম্য বনাম চহৰজীৱন আদি বিষয়বস্তুৰ সৈতে সম্পৰ্কিত। আন্না আৰু তজবজীয়া, আকৰ্ষণীয় অশ্বাৰোহী বিষয়া কাউণ্ট এলেক্সি কিৰিলোভিচ ব্ৰ’নস্কিৰ মাজত বিবাহ বহিৰ্ভূত সম্পৰ্কৰ ওপৰত উপন্যাসখনৰ কাহিনী কেন্দ্ৰীভূত হৈছে যি ছেইণ্ট পিটাৰ্ছবাৰ্গৰ সমাজখনক কলুষিত কৰে আৰু যুৱ প্ৰেমিকদ্বয়ে সুখৰ সন্ধানত ইটালীলৈ পলাই যাবলৈ বাধ্য হয়; কিন্তু তেওঁলোক ৰাছিয়ালৈ উভতি অহাৰ পিছত তেওঁলোকৰ জীৱনৰ পাকবোৰ উন্মোচিত হবলৈ ধৰে। 

## তথ্যসূত্ৰ

শ্ৰেণী:ৰুচ উপন্যাস
স্বতঃস্ফূৰ্ত গৰ্ভপাত

**স্বতঃস্ফূৰ্ত গৰ্ভপাত** () হৈছে ভ্ৰণ বা গৰ্ভস্থ সন্তানৰ স্বতন্ত্ৰভাৱে জীয়াই থাকিবলৈ সক্ষম হোৱাৰ আগতে হোৱা মৃত্যু। গৰ্ভধাৰণৰ বিংশ সপ্তাহত বা তাৰ পাছত হোৱা গৰ্ভস্থ সন্তানৰ মৃত্যুক জন্মমৃত বুলি কোৱা হয়। স্বতঃস্ফূৰ্ত গৰ্ভপাতৰ আটাইতকৈ সাধাৰণ লক্ষণ হৈছে বিষসহ অথবা বিষ অবিহনেই হোৱা যোনিয় ৰক্তক্ষৰণ। পৰৱৰ্তী সময়ত মাতৃ গৰাকীয়ে বিষণ্ণতা, উদ্বিগ্নতা আৰু অপৰাধবোধতো ভুগিব পাৰে। কলা আৰু আতঞ্চ সদৃশ পদাৰ্থ জৰায়ুৰ পৰা নিঃসৰণ হৈ যোনিৰ মাজেৰে বাহিৰলৈ ওলাই আহিব পাৰে। পুনৰাবৃত্তি হৈ থকা স্বতঃস্ফূৰ্ত গৰ্ভপাতক বন্ধ্যাত্বৰ অন্য এক প্ৰকাৰ বুলিও গণ্য কৰিব পাৰি।

স্বতঃস্ফূৰ্ত গৰ্ভপাতৰ বাবে বিপদাশংকাৰ কাৰকসমূহ হৈছে বয়োসস্থ মাতৃ, পূৰ্ববৰ্তী স্বতঃস্ফূৰ্ত গৰ্ভপাত, ধপাত সেৱন, মেদবহুলতা, মধুমেহ, থাইৰয়ডৰ সমস্যা আৰু এলক'হলৰ ব্যৱহাৰ। প্ৰায় ৮০% স্বতঃস্ফূৰ্ত গৰ্ভপাত গৰ্ভধাৰণৰ প্ৰথম ১২ সপ্তাহত (প্ৰথম ত্ৰিমাসিক) সংঘটিত হয়। প্ৰায় আধাসংখ্যক কেছৰ ক্ষেত্ৰতে পৰিলক্ষিত হৈছে যে গুণসূত্ৰৰ অস্বাভাৱিকতা (Chromosomal abnormalities) স্বতঃস্ফূৰ্ত গৰ্ভপাতৰ অন্তৰ্নিহিত কাৰণ। ৰোগ নিৰ্ণয়ৰ ক্ষেত্ৰত অৱলম্বন কৰা পদ্ধতিসমূহ হৈছে চাৰ্ভিক্স খোলা আছে নে বন্ধ হৈ আছে সেয়া পৰীক্ষা কৰা, হিউমেন কৰিঅ'নিক গণাড'ট্ৰপিনৰ (hCG) তেজৰ মাত্ৰা পৰীক্ষা কৰা আৰু এখন আল্ট্ৰাছাউণ্ড। একে ধৰণৰ লক্ষণ দেখুৱাব পৰা পৰা আন ৰোগসমূহৰ ভিতৰত এক্ট'পিক গৰ্ভধাৰণ আৰু ইমপ্লাণ্টেশ্যন ৰক্তক্ষৰণ অন্যতম।

ভালকৈ প্ৰিনেট্‌ল কেয়াৰ ল'লে স্বতঃস্ফূৰ্ত গৰ্ভপাত প্ৰতিৰোধ কৰাটো মাজে-সময়ে সম্ভৱপৰ হয়। ড্ৰাগ্‌ছ, এলক'হল, সংক্ৰমণশীল ৰোগ আৰু বিকিৰণ এৰাই চলিব পাৰিলে স্বতঃস্ফূৰ্ত গৰ্ভপাতৰ বিপদাশংকা ভালেখিনি হ্ৰাস হয়। প্ৰথম সাতৰ পৰা চৈধ্য দিনৰ সময়ছোৱাত কোনো নিৰ্দিষ্ট চিকিৎসাৰ প্ৰয়োজন নাই। বেছিভাগ স্বতঃস্ফূৰ্ত গৰ্ভপাত কোনো অতিৰিক্ত হস্তক্ষেপ অবিহনেই সম্পূৰ্ণ হয়। মাজে সময়ে মিছ'প্ৰ'ষ্টল নামৰ এবিধ ঔষধ আৰু অৱশিষ্ট কলা আঁতৰাবলৈ ভেকুৱাম এছপিৰেশ্যন নামৰ এটা পদ্ধতি অৱলম্বন কৰা হয়। Rh negative তেজৰ গোট থকা মহিলাক Rho(D) ইমিউন গ্ল'বুলিনৰ প্ৰয়োজন হ'ব পাৰে। বিষনাশকো উপকাৰী হ'ব পাৰে। তদুপৰি স্বতঃস্ফূৰ্ত গৰ্ভপাতৰ ফলত হোৱা লোকচানৰ সৈতে মোকাবিলা কৰিবলৈ আৱেগিক সাহায্য আগবঢ়োৱাটো উপকাৰী হ'ব পাৰে।

নিৰ্দ্ধাৰিত সময়তকৈ আগতে হোৱা গৰ্ভধাৰণৰ ক্ষেত্ৰত স্বতঃস্ফূৰ্ত গৰ্ভপাত হৈছে সচৰাচৰ পৰিলক্ষিত জটিলতাৰ কাৰক। নিজে গৰ্ভৱতী হোৱা বুলি জনা মহিলাসকলৰ ভিতৰত স্বতঃস্ফূৰ্ত গৰ্ভপাতৰ হাৰ মোটামুটি ১০% ৰ পৰা ২০% আৰু আনহাতে সকলো নিষেচনৰ ভিতৰত ইয়াৰ হাৰ প্ৰায় ৩০% ৰ পৰা ৫০%। ৩৫ বছৰ বয়সৰ তলৰ মহিলাৰ ক্ষেত্ৰত স্বতঃস্ফূৰ্ত গৰ্ভপাতৰ হাৰ প্ৰায় ১০% আৰু আনহাতে ৪০ বছৰ বয়সৰ ওপৰৰ মহিলাৰ ক্ষেত্ৰত ইয়াৰ হাৰ প্ৰায় ৪৫%। প্ৰায় ৩০ বছৰ বয়সৰ পৰাই ইয়াৰ বিপদাশংকা বৃদ্ধি হ'বলৈ ধৰে। প্ৰায় ২% মহিলাই একেৰাহে দুবাৰকৈ স্বতঃস্ফূৰ্ত গৰ্ভপাতৰ বলি হয়। 

## তথ্যসূত্ৰ

## বাহ্যিক সংযোগ

শ্ৰেণী:মানৱ গৰ্ভধাৰণ
শ্ৰেণী:গৰ্ভপাত
মায়াবন সাহিত্য বঁটা

**মায়াবন সাহিত্য বঁটা** () হ'ল প্ৰসিদ্ধ সাহিত্যিক ৰীতা চৌধুৰীৰ জ্যেষ্ঠ ভগ্নী ৰূপা চৌধুৰীৰ স্মৃতিত প্ৰৱৰ্তিত অসমীয়া সাহিত্য জগতৰ এক বঁটা। এই বঁটা ২০২২ চনত মাৰ্ঘেৰিটাত আয়োজন কৰিবলৈ লোৱা মায়াবন উৎসৱত প্ৰদান কৰা হ’ব।

## তথ্য উৎস

শ্ৰেণী:অসমৰ বঁটাসমূহ
সংগীতা কাকতি

**সংগীতা কাকতি** (; জন্ম - ২০জানুৱাৰী) অসমৰ এগৰাকী  কণ্ঠশিল্পী। সংগীতা কাকতিয়ে শাস্ত্ৰীয়, লঘু শাস্ত্ৰীয়,আধুনিক, লোক সংগীত, বৰগীতৰ লগতে বহুতো ভক্তিমূলক গীততো কণ্ঠ দান কৰিছে। এতিয়ালৈকে তেওঁ গোৱা গীতৰ সংখ্যা ১০০০ তকৈ অধিক হৈছেগৈ। 

## ব্যক্তিগত জীৱন
অসমৰ গুৱাহাটী চহৰত সংগীতা কাকতিৰ জন্ম হয়। তেওঁৰ পিতৃৰ নাম প্ৰয়াত ডা॰ সুৰেন্দ্ৰ নাৰায়ণ কাকতি আৰু মাতৃৰ নাম অঞ্জলি কাকতি। সংগীতা কাকতিয়ে ছয়গাওঁ হাইস্কুলৰ পৰা প্ৰবেশিকা পৰীক্ষাত উত্তীৰ্ণ হৈ কটন মহাবিদ্যালয়ৰ পৰা ইংৰাজীত সন্মান সহ স্নাতক ডিগ্ৰী লাভ কৰে। ইয়াৰ পাচত এখেতে পুনা বিশ্ববিদ্যালয়ৰ পৰা ইংৰাজীত স্নাতকোত্তৰ ডিগ্ৰী লাভ কৰিলে। মুম্বাইৰ চেইণ্ট জেভিয়াৰ্চ কলেজৰ পৰা জন-সংযোগত স্নাতকোত্তৰ ডিগ্ৰী লাভ কৰি নতুন দিল্লীৰ এম. এচ. পি. আই.ৰ পৰা ডিপ্লোমা লাভ কৰে। 
১৯৯৬ চনত তেখেত ৰাজীৱ প্ৰকাশ বৰুৱাৰ লগত বিবাহপাশত আবদ্ধ হয়। এওঁলোকৰ পুত্ৰৰ নাম গীত আৰু জীয়াৰীৰ নাম অনুস্কা (ঝুম্পা)। এখেতে ইংৰাজী সাহিত্যত পি এইছ দি হোৱাৰ উপৰিও সংগীত আৰু শিক্ষা বিষয়ত স্নাতকোত্তৰ ডিগ্ৰী আয়ত্ত কৰে।
## কৰ্ম জীৱন
প্ৰথমে তেওঁ গুৱাহাটীৰ *ৰিজিঅ'নেল ইনষ্টিটিউট অফ জাৰ্নেলিজিম এণ্ড মাছ কমিউনিকেশ্বন আৰু মেডিয়া*ত প্ৰৱক্তা হিচাবে কাৰ্যনিৰ্বাহ কৰে। তাৰ পাছত ১৯৯৭-২০০৭ চনলৈ ছয়গাঁৱৰ *কে আৰ ডি কলেজ অফ এডুকেশ্বন*ত ইংৰাজী বিভাগৰ প্ৰৱক্তা হিচাবে যোগদান কৰে। 
## শিল্পী জীৱন
সংগীতা কাকতিৰ আদি গুৰু আছিল কৰুণা শঙ্কৰ ঠাকুৰীয়া। সংগীতা কাকতিয়ে মুম্বাইৰ গন্ধৰ্ব মহাবিদ্যালৰ পৰা কণ্ঠ সংগীতৰ স্নাতকোত্তৰ ডিগ্ৰী লাভ কৰে। তেওঁ কল্যাণজী-আনন্দজী, চাৰুশীলা দিৱেকৰ, দেৱেন শৰ্মা, অশ্বিনী বিধে, মন্দিৰা লাহিৰিৰ দৰে সংগীতজ্ঞৰ ওচৰত সংগীতৰ পাঠ গ্ৰহণ কৰে। তেওঁ অসমীয়া ভাষাৰ বাহিৰেও অন্যান্য ৩০টা ভাষাৰ গীতত কণ্ঠদান কৰিছেে। এখেত আকাশবাণী গুৱাহাটী আৰু মুম্বাই তথা গুৱাহাটী দূৰদৰ্শন কেন্দ্ৰৰ 'বি হাই' গ্ৰেডৰ নিয়মীয়া কণ্ঠশিল্পী। ভূপেন হাজৰিকা, ঊষা মংগেশকাৰ, কুমাৰ চানু, অভিজিত, উদিত নাৰায়ণ, বাপ্পী লাহিড়ি, পঙ্কজ উধাচ, জগজিৎ সিং, কবিতা কৃষ্ণমূৰ্ত্তি, অলকা য়াগনিক, সাধনা স্বৰগম, চনু নিগম, চান, ইলা অৰুণ আদি ভাৰতৰ বিখ্যাত শিল্পী সকলৰ সৈতে সহশিল্পী হিচাপে গীত বাণীবন্ধন কৰিছে।
## কণ্ঠদান কৰা চলচ্চিত্ৰ

*আই মোৰ জনমে জনমে (১৯৮৮)
*সোণ পখিলী 
*নতুন দিনৰ বাবে 
*জ্যোতি প্ৰসাদ 
*মনত বিৰিনাৰ জুই 
*মনে মোৰ কইনা বিচাৰে 
*প্ৰেম প্ৰতিশোধ 
*ক্ৰান্তিলগ্ন (বাংলা) 
*অপৰাজিতা 
*সেউজী ধৰণী ধুনীয়া 
* মেঘৰ মুখৰ ৰ'দ -নিপ বৰুৱা
* ৰফু চক্কৰ(হিন্দী) 
* অগ্নি প্ৰেম(হিন্দী)
* এৰা সুঁতিৰ ধল 

## উল্লেখযোগ্য গীত
সংগীতা কাকতিৰ কেইটামান উল্লেখযোগ্য গীত:

## উপাধি তথা সন্মান
১৯৭৬ চনৰ পৰা ভাৰত চৰকাৰৰ সাংস্কৃতিক আৰু মানৱ সম্পদ বিভাগৰ পৰা কাকতিয়ে একেৰাহে ৮ বাৰকৈ প্ৰতিভা সন্ধানী বৃত্তি লাভ। 
## চিত্ৰ-ভঁৰাল


## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
কেটুপাত

**কেটুপাত** (ইণ্ডোনেছীয় আৰু মালয় ভাষাত), **কূপাট** (জাভানীজ আৰু ছুডানীজ ভাষাত) বা **টিপাট** (বালিনীজ ভাষাত) এৰিকেচিয়া বা খেজুৰ গছৰ পাতেৰে বোৱা হীৰাৰ আকৃতিৰ টোপোলাত মেৰিওৱা এবিধ জাভানীজ চাউলৰ পিঠা। কেটুপাতৰ উৎপত্তিস্থল ইণ্ডোনেছিয়া যদিও ব্ৰুনেই, মালয়েছিয়া, ছিংগাপুৰ আৰু দক্ষিণ থাইলেণ্ডতো ইয়াক পোৱা যায়। ইয়াক সাধাৰণতে "টোপোলা চাউল" বুলি বৰ্ণোৱা হয় যদিও *লংটং* আৰু *বকচাং* আদি এনেধৰণৰ আন ব্যঞ্জনো আছে। 

খাবৰ সময়ত *কেটুপাত* কাটি পাতৰ টোপোলাটো আঁ‌তৰোৱা হয়। ভিতৰৰ চাউলৰ পিঠাটো টুকুৰা-টুকুৰকৈ কাটি সাধাৰণ ভাতৰ সলনি মূল খাদ্য হিচাপে পৰিৱেশন কৰা হয়। ইয়াক সাধাৰণতে *[[ৰেনডাং]]*, *[[অপৰ আয়াম]]*, *ছয়ুৰ লাবু*, বা *ছম্বল গৰেং হাটি* আদি ব্যঞ্জনৰ সৈতে, বা ছটায় (কুকুৰা, গৰু বা ভেঁ‌ড়াৰ ব্যঞ্জনবিশেষ) বা *[[গাডো-গাডো]]* (বাদামৰ চচৰ সৈতে মিহলি পাচলি) আদিৰ সৈতে পৰিৱেশন কৰা হয়। *কেটুপাত ছয়ুৰ* (টফু আৰু সিজোৱা কণীৰ সৈতে কেটুপাত) আৰু *কূপাট টাহু* (বাদমৰ চচত কেটুপাত আৰু টফু) আদি ব্যঞ্জনত কেটুপাত মুখ্য উপকৰণ। 

*কেটুপাত* সৈতে ধানৰ খেতি কৰা অন্যান্য অষ্ট্ৰোনেছিয়ান সংস্কৃতিৰ খাদ্যৰো সাদৃশ্য দেখা যায়। উদাহৰণস্বৰূপে, ফিলিপাইনছৰ *পুছো* বা পাটুপাতৰ সৈতে ইয়াৰ মিল আছে। অৱশ্যে পাটুপাতৰ আকাৰ হীৰাৰ আকৃতিৰ বুলি কোনো ধৰা-বন্ধা নিয়ম নাই আৰু পৰম্পৰাগতভাৱে ইয়াৰ টোপোলাটো তৰা বা জন্তু আদিৰ আকাৰত গুঁ‌ঠা হয়। ইয়াৰ অক্টাহেড্ৰন আকাৰৰ *কাটুপাত* নামৰ এবিধ প্ৰকাৰ প্ৰাক-ঔপনিৱেশিক কালৰ মেৰিয়ানা দ্বীপৰ গুৱাম অঞ্চলত পোৱা গৈছিল। পৰৱৰ্তী সময়ত স্পেনিছসকলে অনা গোমধানৰ খেতিয়ে ধানখেতিৰ স্থান লয় আৰু কেটুপাতৰ ব্যৱহাৰ নোহোৱা হয়।

## সাংস্কৃতিক ঐতিহ্য

ইণ্ডোনেছিয়াৰ বিভিন্ন স্থানত *লেবাৰান কেটুপাত* নামৰ এক লোকাচাৰ অনুষ্ঠিত হয়। এই অনুষ্ঠান ইদ-উল-ফিটৰৰ অতিৰিক্ত ৬ দিনৰ উপবাসৰ পিছত পালন কৰা হয়। দক্ষিণ নুছা টেঙ্গাৰাৰ লোম্বকত সহস্ৰাধিক ইছলামধৰ্মী লোকে লেবাৰন কেটুপাত পালন কৰে। এই অনুষ্ঠানৰ বিভিন্ন ৰীতি-নীতিৰ ভিতৰত সংগীতানুষ্ঠান, কেটুপাত প্ৰস্তুত কৰা প্ৰতিযোগিতা, সমূহীয়া ভোজ-ভাত আদি প্ৰধান। কেটুপাত এই ভোজৰ প্ৰধান খাদ্য। 

মধ্য জাভাত *লেবাৰন কেটুপাত*ক *বাডা কূপাট* বোলা হয় আৰু এই অনুষ্ঠানত কেটুপাত তথা *লেপেট* (খেজুৰ গছৰ পাতত ৰাখি সিজোৱা আঠাজাতীয় চাউল) ৰন্ধাৰ লগতে পৰিৱেশন কৰা হয়। কুডুছ ৰিজেন্সিৰ ক'লোত কেটুপাতেৰে সজা *গুনুনগান*ৰ (শংকু আকৃতিৰ নৈবেদ্য) সৈতে সমদল উলিওৱা হয়।

বালি আৰু পূব জাভাৰ বন্যুৱাংগীৰ হিন্দুসকলৰ সমাজত কেটুপাত হৈছে গালুঙ্গন পবিত্ৰ দিনসমূহৰ সামৰণি হিচাপে কুনিঙ্গন উৎসৱ উদযাপনৰ নৈবেদ্য আৰু ৰীতি-নীতিৰ অংশ। গালুঙ্গনৰ সময়ত হিন্দু পৰিয়ালবোৰে কুমলীয়া খেজুৰ পাতেৰে নিৰ্মিত স্তম্ভ নিৰ্মাণ কৰি নৈবেদ্য অৰ্পণ কৰে। কুনিঙ্গন উদযাপন কৰিবলৈ বালিৰ হিন্দু পৰিয়ালসমূহে প্ৰথমে টিপাট বা কেটুপাত নৈবেদ্য হিচাপে প্ৰস্তুত কৰে আৰু গ্ৰহণ কৰে।

## তথ্য সংগ্ৰহ

শ্ৰেণী:খাদ্য
ম্যানমাৰৰ নাৰী

ঐতিহাসিক ভাবে, ম্যানমাৰৰ (বাৰ্মা বুলিও জনা যায়) নাৰীসকলক() সামাজিকভাৱে যথেষ্ট মৰ্যাদা আৰু সন্মান দিয়া হয়। মিয়া সৈনে(Mya Sein) কৰা গবেষণা অনুসাৰে ম্যানমাৰৰ নাৰী সকল এক শতিকাৰ পূৰ্বৰে পৰা স্বাধীনভাৱে জীৱন নিৰ্বাহ কৰিছিল। এওঁলোকৰ মাজত বৌদ্ধ আৰু হিন্দু ধৰ্মৰ প্ৰভাৱ আছিল যদিও বাণিজ্য আৰু আইনত সেই সময়ৰ পৰাই পাকৈত আছিল। ম্যানমাৰ এসময়ত মাতৃপ্ৰধান দেশ আছিল বাবে তেলৰ খনিৰ কুঁৱা বিলাকৰ একস্বত্বাধিকাৰী হোৱাৰ উপৰিও মহিলাসকলক গাঁ‌ও পঞ্চায়তৰ মুৰব্বী উত্তৰাধিকাৰী হিচাবে গণ্য কৰা হৈছিল। বাৰ্মি মহিলাক ৰজাই ৰাজসভাত একোটাকৈ প্ৰধান পদ দিছিল আৰু তাৰপৰাই ৰাণী হ'ব পাৰিছিল।  

## পৰম্পৰাগত পোছাক
টামেইন () হৈছে বাৰ্মিজ মহিলাসকলৰ এটি পৰম্পৰাগত পোছাক।  এই কঁকালত মেৰিয়াই পিন্ধা দীঘল স্কাৰ্টৰ দৰে পোছাকটো কোনবাং ৰাজবংশৰ (১৭৫২-১৮৫৫) সময়ৰ পৰা মহিলাসকলে পিন্ধিবলৈ ল'লে। কোনোবা কোনোবাই এই কাপোৰখনত দুটা ভাঁজ দি ও পেটৰ ওপৰেদি নি কঁকালৰ বাওঁফাল টানকৈ মেৰিয়াই পিন্ধে। 

ইয়াৰ তুলনাত বাৰ্মিজ পুৰুষসকলে কাপোৰখন কঁকালৰ তলত বান্ধি পিন্ধে আৰু ইয়াক *পাহচু* () বোলা হয়।

## প্ৰেম আৰু বিবাহ
পূৰ্বতে বাৰ্মাৰ মহিলাসকলক বিদেশী পুৰুষৰ লগত বিবাহৰ অনুমতি দিয়া হৈছিল যদিহে বিভাগীয় আদালতত ২১ দিনৰ ভিতৰত সতৰ্ক সংবাদ দিয়া হয়। কিন্ত ২০১০ চনৰ মে' মাহৰ পৰা বাৰ্মা চৰকাৰে বাৰ্মাৰ মহিলাসকলক বিদেশী পুৰুষৰ লগত বিবাহ হোৱাতো নিষিদ্ধ কৰিলে।ইয়াৰে প্ৰস্তাবিত কাৰণসমূহৰ মাজৰ এটা কাৰণ আছিল মানৱ সৰবৰাহ। বাৰ্মিজ মহিলা সকলক মানৱ সৰবৰাহৰ ব্যৱসায়ী সকলে পাকিস্তান আৰু থাইলেণ্ডলৈ লৈ গৈ যৌন ব্যৱসায়ী সকলক গটাই দিছিল।

## নাৰী অধিকাৰ
২০০০ চনত প্ৰকাশ পোৱা 'এছিয়ান ৱুমেনচ্ ৰিচ'ৰ্চ একচেঞ্জ '(AWORC) নামৰ ফ'ৰাম বাতৰিত (আগষ্ট ১৯৯৮) বাৰ্মাৰ মানৱ অধিকাৰৰ কথা বৰ্ণনা কৰি কোৱা হৈছে যে, মাতৃপ্ৰধান হৈয়ো পৰম্পৰাগত ভাৱে বাৰ্মিজ মহিলাসকল সন্তানৰ কাৰণে নিজস্ব সকলো ত্যাগ কৰিব পৰা স্বভাৱৰ হয়। প্ৰতিবেদনত এই কথাও উল্লেখ কৰিছে যে নগৰ আৰু চহৰৰ বাৰ্মিজ মহিলাসকল অৰ্থনৈতিক অবনতিৰ জলবায়ুৰ দ্বাৰা প্ৰভাৱিত হৈছিল। 
ফলস্বৰূপে বাৰ্মিজ পৰিয়ালবোৰে সীমিত সম্পদৰ মহিলাতকৈ লাহে লাহে পুৰুষৰ অধিকাৰক বেছিকৈ গুৰুত্ব দিবলৈ ধৰিলে। এই পৰিবৰ্ত্তনে বাৰ্মিজ মহিলা সকলক পুষ্টিকৰ আহাৰ, ঔষধ, চিকিৎসা সেৱা, বৃত্তিমূলক প্ৰশিক্ষণ আৰু উচ্ছ শিক্ষা ইত্যাদিৰ সুযোগবোৰৰ পৰা আঁতৰাই পেলাবলৈ সক্ষম হৈছে। লাহে লাহে বাৰ্মাৰ মহিলাসকল দাসত্ত্ব, হত্যা, নিৰ্যাতন, ধৰ্ষণ আৰু আক্ৰমণৰ চিকাৰ হৈ সাময়িক বাহিনীৰ অনিচ্ছুক বুজা কঢ়িওৱা আৰু অবৈতনিক শ্ৰমিক হ'বলৈ বাধ্য হয়।

## তথ্য সংগ্ৰহ

শ্ৰেণী:দেশভেদে নাৰী
শ্ৰেণী:নাৰীৰ অধিকাৰ
শ্ৰেণী:ম্যানমাৰ
চাৰ্ভিকেল কেন্সাৰ

**চাৰ্ভিকেল কেন্সাৰ** () হৈছে চাৰ্ভিক্সত উৎপন্ন হোৱা এবিধ কেন্সাৰ বা কৰ্কট ৰোগ। ইয়াৰ কাৰণ হৈছে কোষৰ অস্বাভাৱিক বৃদ্ধি যি শৰীৰৰ আন অংশলৈ বিয়পি যাব পাৰে আৰু আক্ৰমণ কৰিব পাৰে। প্ৰথমাৱস্থাত কোনোধৰণৰ লক্ষণ পৰিলক্ষিত নহয় যদিও পাছলৈ অস্বাভাৱিক যোনিয় ৰক্তক্ষৰণ, শ্ৰোণিৰ বিষ বা যৌন সম্ভোগৰ সময়ছোৱাত হোৱা বিষ আদি লক্ষণে দেখা দিয়ে। যদিও যৌন সম্ভোগৰ পাছত হোৱা ৰক্তক্ষৰণ কোনো গুৰুতৰ সমস্যা নহয়, ই কেতিয়াবা চাৰ্ভিকেল কেন্সাৰৰ উপস্থিতিও সূচাব পাৰে।

চাৰ্ভিকেল কেন্সাৰত আক্ৰান্ত ৯০ শতাংশতকৈও অধিক লোক হিউমেন পেপিল'মাভাইৰাছৰ দ্বাৰা সংক্ৰমিত। অৱশ্যে হিউমেন পেপিল'মাভাইৰাছৰ দ্বাৰা সংক্ৰমিত হ'লেও বেছিভাগ লোকৰ ক্ষেত্ৰত চাৰ্ভিকেল কেন্সাৰ বিকশিত নহয়। অন্যান্য বিপদাশংকাৰ কাৰকসমূহ হৈছে ধপাত সেৱন, দুৰ্বল ৰোগ প্ৰতিৰোধ তন্ত্ৰ, জন্ম নিৰোধক বড়ি, কম বয়সতে যৌন সম্ভোগত লিপ্ত হোৱা, একাধিক যৌন সংগী ইত্যাদি। আনুবংশিক কাৰকেও চাৰ্ভিকেল কেন্সাৰ বিকাশ হোৱাত অৰিহণা যোগায়। চাৰ্ভিকেল কেন্সাৰৰ প্ৰায় ৯০% হৈছে স্কুৱামাউছ চেল কাৰ্চিন'মা, ১০% এডেন'কাৰ্চিন'মা আৰু অতি কম সংখ্যক অন্যান্য প্ৰকাৰৰ। ৰোগ নিৰ্ণয়ৰ বাবে সাধাৰণতে চাৰ্ভিকেল স্ক্ৰিণিং কৰা হয় আৰু তাৰ পাছত বায়'প্সি। পৰৱৰ্তী সময়ত কেন্সাৰ অন্য অংশলৈ বিয়পিছে নে নাই তাৰ পৰীক্ষা কৰিবলৈ মেডিকেল ইমেজিং কৰা হয়।

HPV টীকাই অতি কমেও HPV টাইপ-১৬ আৰু টাইপ-১৮ ৰ পৰা সুৰক্ষা প্ৰদান কৰে আৰু ৯০% চাৰ্ভিকেল কেন্সাৰ ৰোধত অৰিহণা যোগায়। যিহেতু টীকা লোৱাৰ পাছতো কৰ্কট ৰোগৰ আশংকা থাকে, নিৰ্দেশনাৱলীমতে নিয়মীয়াকৈ পেপ টেষ্ট কৰি থকাটো অতি প্ৰয়োজনীয়। প্ৰতিৰোধৰ আন পদ্ধতিসমূহৰ ভিতৰত আছে একাধিক যৌন সংগীৰ পৰা বিৰত থকা আৰু যৌন সম্ভোগৰ সময়ত কণ্ডমৰ ব্যৱহাৰ। পেপ টেষ্ট অথবা এচিটিক এচিডৰ সহায়ত কৰা চাৰ্ভিকেল কেন্সাৰ স্ক্ৰিণিঙৰ দ্বাৰা প্ৰিকেন্সাৰাছ পৰিৱৰ্তনসমূহ চিনাক্ত কৰিব পৰা যায় আৰু সঠিক সময়ত ইয়াক চিকিৎসা কৰিলে কৰ্কট ৰোগ বিকাশ হোৱাত বাধা প্ৰদান কৰিব পাৰি। চিকিৎসাৰ ভিতৰত আছে শল্য চিকিৎসা, কেম'থেৰাপি, ৰেডিঅ'থেৰাপি আৰু ইমিউন'থেৰাপি। আমেৰিকা যুক্তৰাষ্ট্ৰ আৰু ভাৰতত পাঁচ বছৰলৈ জীয়াই থকাৰ হাৰ ক্ৰমে ৬৮% আৰু ৪৬%। অৱশ্যে ৰোগ চিনাক্তকৰণৰ সময়ৰ ওপৰত ইয়াৰ ফলাফলসমূহ নিৰ্ভৰ কৰে। আগতীয়াকৈ ৰোগ চিনাক্ত কৰিব পাৰিলে জীয়াই থকাৰ হাৰ অলপ বৃদ্ধি হোৱাৰ সম্ভাৱনা থাকে। 

অতি সাধাৰণ কৰ্কট ৰোগসমূহৰ ভিতৰত চাৰ্ভিকেল কেন্সাৰে পৃথিৱীৰ ভিতৰত চতুৰ্থ স্থান অধিকাৰ কৰিছে। ইয়াৰোপৰি কৰ্কট ৰোগত মৃত্যু হোৱা মহিলাৰ ক্ষেত্ৰত চাৰ্ভিকেল কেন্সাৰে কৰ্কট ৰোগৰ অতি সাধাৰণ কাৰণসমূহৰ ভিতৰত চতুৰ্থ স্থান অধিকাৰ কৰিছে। ২০১২ চনত প্ৰায় ৫,২৮,০০০ লোক চাৰ্ভিকেল কেন্সাৰত আক্ৰান্ত হৈছিল আৰু প্ৰায় ২,৬৬,০০০ লোক ইয়াৰ বাবে মৃত্যুমুখত পৰিছিল। ই কৰ্কট ৰোগত আক্ৰান্ত লোক আৰু মৃত্যু হোৱা লোকৰ প্ৰায় ৮%। চাৰ্ভিকেল কেন্সাৰৰ প্ৰায় ৭০% আৰু মৃত্যুৰ প্ৰায় ৯০% উন্নয়নশীল দেশসমূহত ঘটা পৰিলক্ষিত হৈছে। অনুন্নত দেশসমূহত কৰ্কট ৰোগত মৃত্যু হোৱা লোকসকলৰ বেছিভাগেই চাৰ্ভিকেল কেন্সাৰত আক্ৰান্ত। উন্নত দেশসমূহত চাৰ্ভিকেল স্ক্ৰিণিঙৰ ব্যাপক ব্যৱহাৰে চাৰ্ভিকেল কেন্সাৰৰ হাৰ ভালেখিনি হ্ৰাস কৰিছে।

চিকিৎসা সম্বন্ধীয় গৱেষণাত ব্যৱহৃত অতি জনপ্ৰিয় অমৰণশীল কোষ ৰেখা "HeLa" হেনৰিয়েট্টা লেক্স নামৰ মহিলা এগৰাকীৰ চাৰ্ভিকেল কেন্সাৰ কোষৰ পৰা বিকাশ সাধন কৰা হৈছিল।

## তথ্যসূত্ৰ

## বাহ্যিক সংযোগ

শ্ৰেণী:কৰ্কট ৰোগ
ইউটেৰাইন কেন্সাৰ

**ইউটেৰাইন কেন্সাৰ** () হৈছে জৰায়ুৰ কলাৰ পৰা বিকশিত হোৱা এবিধ কেন্সাৰ বা কৰ্কট ৰোগ। ইউটেৰাইন কেন্সাৰক **গৰ্ভাশয়ৰ কেন্সাৰ** (Womb cancer) বুলিও কোৱা হয়। ইউটেৰাইন কেন্সাৰ দুই ধৰণৰ— এণ্ড'মেট্ৰিয়েল কেন্সাৰ আৰু ইউটেৰাইন চাৰক'মা। এণ্ড'মেট্ৰিয়েল কেন্সাৰ জৰায়ুৰ আৱৰণৰ পৰা বিকশিত হয় আৰু ইউটেৰাইন চাৰক'মা জৰায়ুৰ মাংসপেশী বা সহযোগী কলাৰ পৰা গঠন হয়। আমেৰিকা যুক্তৰাষ্ট্ৰত আটাইবোৰ ইউটেৰাইন কেন্সাৰৰ প্ৰায় ৯০ শতাংশ‌ই এণ্ড'মেট্ৰিয়েল কেন্সাৰ। এণ্ড'মেট্ৰিয়েল কেন্সাৰৰ লক্ষণসমূহ হৈছে যোনিয় ৰক্তক্ষৰণৰ পৰিৱৰ্তন আৰু শ্ৰোণিৰ বিষ। আনহাতে ইউটেৰাইন কেন্সাৰৰ লক্ষণসমূহ হৈছে অগতানুগতিক যোনিয় ৰক্তক্ষৰণ আৰু যোনিত সৃষ্টি হোৱা পিণ্ড।

এণ্ড'মেট্ৰিয়েল কেন্সাৰৰ ক্ষেত্ৰত বিপদাশংকাসমূহ হৈছে মেদবহুলতা, মেটাবলিক ছিণ্ড্ৰ'ম, টাইপ ২ ডাইবেটিছ, প্ৰজেষ্টেৰণ অবিহনে ইষ্ট্ৰ'জেন থকা বড়িৰ ব্যৱহাৰ, টেম'ক্সিফেনৰ ব্যৱহাৰ, পলমকৈ হোৱা ৰজোনিবৃত্তি আৰু আনুবংশিক। আনহাতে ইউটেৰাইন চাৰক'মাৰ ক্ষেত্ৰত বিপদাশংকাসমূহৰ ভিতৰত শ্ৰোণিত কৰা ৰেডিঅ'থেৰাপি অন্যতম। সাধাৰণতে এণ্ড'মেট্ৰিয়েল বায়'প্সিৰ সহায়ত এণ্ড'মেট্ৰিয়েল কেন্সাৰৰ ৰোগ নিৰ্ণয় কৰা হয়। আনহাতে ইউটেৰাইন চাৰক'মাৰ ক্ষেত্ৰত শ্ৰোণিৰ পৰীক্ষা, মেডিকেল ইমেজিং আৰু লক্ষণৰ ওপৰত ভিত্তি কৰি ৰোগ নিৰ্ণয় কৰা হয়।

এণ্ড'মেট্ৰিয়েল কেন্সাৰৰ পৰা প্ৰায়েই আৰোগ্য লাভ কৰিব পৰা যায় যদিও ইউটেৰাইন কেন্সাৰৰ পৰা আৰোগ্য লাভ কৰাটো অতি জটিল। চিকিৎসাৰ ভিতৰত আছে শল্য চিকিৎসা, ৰেডিঅ'থেৰাপি, কেম'থেৰাপি, হৰম'ন থেৰাপি আৰু টাৰ্গেটেড থেৰাপি। ৰোগ নিৰ্ণয়ৰ পাছত প্ৰায় ৮০% মহিলা পাঁচ বছৰতকৈ অধিক সময় জীয়াই থাকে।

২০১৫ চনত গোটেই বিশ্বজুৰি প্ৰায় ৩.৮ মিলিয়ন মহিলা ইউটেৰাইন কেন্সাৰত আক্ৰান্ত হয় আৰু ইয়াৰ ফলত প্ৰায় ৯০,০০০ গৰাকী মহিলাৰ মৃত্যু হয়। এণ্ড'মেট্ৰিয়েল কেন্সাৰ তুলনামূলকভাৱে সচৰাচৰ হয় যদিও ইউটেৰাইন চাৰক'মা অতি বিৰল। আমেৰিকা যুক্তৰাষ্ট্ৰত নতুনকৈ আক্ৰান্ত কৰ্কট ৰোগীসকলৰ ৩.৫ শতাংশ‌ই ইউটেৰাইন কেন্সাৰত আক্ৰান্ত। ইউটেৰাইন কেন্সাৰ সাধাৰণতে ৪৫ ৰ পৰা ৭৪ বছৰৰ বয়সীয়া মহিলাৰ ক্ষেত্ৰত হোৱা পৰিলক্ষিত হৈছে।

## প্ৰকাৰ
ইউটেৰাইন কেন্সাৰ বা গৰ্ভাশয়ৰ কৰ্কট দুই ধৰণৰ যাৰ নাম হৈছে ক্ৰমে এণ্ড'মেট্ৰিয়েল কেন্সাৰ আৰু ইউটেৰাইন চাৰক'মা।
 
;এণ্ড'মেট্ৰিয়েল কেন্সাৰ
এণ্ড'মেট্ৰিয়ামৰ (জৰায়ুৰ অভ্যন্তৰীণ আৱৰণ) গ্ৰন্থিত থকা কোষৰ পৰা এণ্ড'মেট্ৰিয়েল কাৰ্চিন'মা বা এণ্ড'মেট্ৰিয়েল কেন্সাৰৰ উৎপত্তি হয়। এণ্ড'মেট্ৰিয়েল কেন্সাৰকো বিভিন্ন ভাগত ভাগ কৰিব পাৰি। ইয়াৰ ভিতৰত এণ্ড'মেট্ৰিঅ'ইড এডেন'কাৰ্চিন'মা, ইউটেৰাইন পেপিলাৰি ছিৰাউছ কাৰ্চিন'মা আৰু ইউটেৰাইন ক্লীয়াৰ-চেল কাৰ্চিন'মা অন্যতম। এণ্ড'মেট্ৰিঅ'‌ইড এডেন'কাৰ্চিন'মা অতি সাধাৰণ আৰু ইয়াক সহজে চিকিৎসা কৰিব পাৰি। আনহাতে ইউটেৰাইন পেপিলাৰি ছিৰাউছ কাৰ্চিন'মা আৰু ইউটেৰাইন ক্লীয়াৰ-চেল কাৰ্চিন'মা অতি আক্ৰমণাত্মক।

মেলিগনেণ্ট মিক্সড্ মুলাৰিয়ান টিউমাৰ বা ইউটেৰাইন কাৰ্চিন'চাৰক'মা হৈছে অতি বিৰল এণ্ড'মেট্ৰিয়েল টিউমাৰ যিয়ে গ্লেণ্ডুলাৰ (কাৰ্চিন'মাটাউছ) আৰু ষ্ট্ৰ'মেল (চাৰক'মাটাউছ) দুয়োবিধ বিভেদন দেখুৱায়।

;ইউটেৰাইন চাৰক'মা
জৰায়ুৰ পেশীৰ আৱৰণৰ (মায়'মেট্ৰিয়াম) পৰা লায়'মায়'চাৰক'মাৰ উৎপত্তি হয়। উল্লেখযোগ্য যে লিঅ'মায়'চাৰক'মা ইউটেৰাইন লিঅ'মায়'মাছৰ পৰা পৃথক। ইউটেৰাইন লিঅ'মায়'মাছ হৈছে জৰায়ুত হোৱা বিনাইন টিউমাৰ।

এণ্ড'মেট্ৰিয়ামৰ সংযোগী কলাৰ পৰা এণ্ড'মেট্ৰিয়েল ষ্ট্ৰ'মেল চাৰক'মাৰ উৎপত্তি হয় আৰু ই এণ্ড'মেট্ৰিয়েল কাৰ্চিন'মাৰ তুলনাত অতি কমকৈ হোৱা দেখা যায়।

## তথ্যসূত্ৰ

## বাহ্যিক সংযোগ

শ্ৰেণী:কৰ্কট ৰোগ
প্ৰিয়ংকা বৰা (ভলীবল খেলুৱৈ)

**প্ৰিয়ংকা বৰা** () এগৰাকী ভাৰতীয় ভলীবল খেলুৱৈ৷ ১৯৮৫ চনৰ ৭ জানুৱাৰী তাৰিখে ভাৰতৰ মহাৰাষ্ট্ৰত তেওঁৰ জন্ম হয়৷ তেওঁ ভাৰতীয় মহিলা আন্তঃৰাষ্ট্ৰীয় ভলীবল দলৰ এগৰাকী সদস্য৷

তেওঁ ১০ এছিয়ান গেমছ্ত অংশগ্ৰহণ কৰিছিল৷ তেওঁ ২০১০ চনত ক্লাব পৰ্যায়ত ভাৰতীয় ৰেলৱেৰ হৈ খেলিছিল৷

## তথ্যসূত্ৰ

## বাহ্যিক সংযোগ
*
*

শ্ৰেণী:ভাৰতৰ ব্যক্তি
শ্ৰেণী:ভলীবল খেলুৱৈ
শ্ৰেণী:জীৱিত ব্যক্তি
একসদনবাদ

**একসদনবাদ** () (লেটিন: ইউনি- "এক" আৰু কেমেৰা, "সদন") হৈছে  শাসনপদ্ধতিত প্ৰচলিত একক বিধায়িনী বা এক সংসদীয় কক্ষ থকাৰ এক প্ৰথা বা পদ্ধতি। গতিকে, একসদনীয় সংসদ বা  বিধানসভা হৈছে এক প্ৰকাৰ বিধায়িনীসভা য'ত এটা কক্ষ, সদন বা ঘৰ থাকে।

## তথ্য সংগ্ৰহ

শ্ৰেণী:ৰাজনীতি বিজ্ঞান
প্ৰদীপ হাজৰিকা

**ড॰ প্ৰদীপ হাজৰিকা** অসমীয়া সাহিত্যৰ সৈতে জড়িত এগৰাকী সাহিত্যিক। একাধাৰে গল্পকাৰ, ঔপন্যাসিক, শিক্ষাবিদ, সাহিত্য সমালোচক আৰু সু-বক্তা। তেওঁৰ জন্ম হৈছিল ১৯৫১ চনৰ ৫ জুলাইত বৰ্তমানৰ চৰাইদেউ জিলাৰ মাহমৰা মৌজাৰ কচুমাৰি গাঁৱত। তেওঁৰ পিতৃ আছিল মিনাৰাম হাজৰিকা আৰু মাতৃ আছিল প্ৰেমলতা হাজৰিকা। তেওঁ অসমৰ বিভিন্ন মহাবিদ্যালয়ত শিক্ষকতা কৰি ২০১৯ চনত নগাঁওস্থিত মহাপুৰুষ শ্ৰীমন্ত শংকৰদেৱ বিশ্ববিদ্যালয়ৰ অসমীয়া বিভাগৰ মুৰব্বী অধ্যাপক হিচাপে অৱসৰ গ্ৰহণ কৰে।

লেখক : প্ৰণিতা কাকতী

## শিক্ষা
কচুমাৰি প্ৰাথমিক বিদ্যালয়ত শিক্ষা জীৱন আৰম্ভ কৰা প্ৰদীপ হাজৰিকাই পৰৱৰ্তী সময়ত কচুমাৰি মধ্য ইংৰাজী বিদ্যালয়ৰ পৰা উচ্চ প্ৰাথমিক, কচুমাৰি বিদ্যালয়ৰ পৰা হাইস্কুল শিক্ষান্ত, মৰাণ উচ্চতৰ মাধ্যমিক বিদ্যালয়ৰ পৰা উচ্চতৰ মাধ্যমিক, মৰাণ মহাবিদ্যালয়ৰ পৰা স্নাতক উত্তীৰ্ণ হয়। ১৯৮১ চনত তেওঁ ডিব্ৰুগড় বিশ্ববিদ্যালয়ৰ পৰা প্ৰায়ভেটকৈ পৰীক্ষা দি অসমীয়া বিভাগত প্ৰথম স্থান অধিকাৰ কৰি স্নাতকোত্তৰ ডিগ্ৰী লাভ কৰে। ইয়াৰ পিছত অধ্যাপক লীলা গগৈৰ তত্ত্বাৱধানত ১৯৮৮ চনত এম.ফিল. ডিগ্ৰী লাভ কৰে। ২০০১ চনত হাজৰিকাই ডিব্ৰুগড় বিশ্ববিদ্যালয়ৰ পৰাই প্ৰহ্লাদ কুমাৰ বৰুৱাৰ তত্ত্বাৱধানত ‘অসম বুৰঞ্জীৰ পটভূমিত ৰচিত অসমীয়া নাটকঃ এক সমীক্ষাত্মক অধ্যয়ন’ শীৰ্ষক গৱেষণা গ্ৰন্থৰ বাবে পি. এইচ. ডি. ডিগ্ৰী লাভ কৰে।

## কৰ্ম জীৱন
প্ৰদীপ চন্দ্ৰ হাজৰিকাই কৰ্মজীৱনৰ আৰম্ভণি ঘটাই ১৯৭১ চনত দৈনিক জনমভূমি কাকতৰ যোৰহাট সংস্কৰণৰ উপ-সম্পাদক হিচাপে। কচুমাৰি উচ্চ মাধ্যমিক বিদ্যালয়ত তেওঁ প্ৰধান শিক্ষক হিচাপে যোগদান কৰে ১৯৭৪ চনত। ১৯৭৫ চনত অসম চৰকাৰৰ সমবায় বিভাগৰ চাকৰিত যোগদান দিয়াৰ পিছত তেওঁ এই চাকৰি এৰি ১৯৭৭ চনৰ পৰা ১৯৮৬ চনলৈ অসম কৃষি বিশ্ববিদ্যালয়ত, যোৰহাটত প্ৰকাশন সচিব হিচাপে কাৰ্যনিৰ্বাহ কৰে। পৰৱৰ্তী সময়ত তেওঁ ১৯৮৬ চনৰ পৰা ২০১১ চনলৈকে মৰাণ মহাবিদ্যালয়ৰ অসমীয়া বিভাগত অধ্যাপনা কাৰ্যত ব্ৰতী হয়৷ তাৰ পিছতে তেওঁ ৰাজগড় মহাবিদ্যালয়ত ২০১১ চনত অধ্যক্ষ হিচাপে যোগদান কৰে। হাজৰিকাই নগাঁওস্থিত মহাপুৰুষ শ্ৰীমন্ত শংকৰদেৱ বিশ্ববিদ্যালয়ৰ অসমীয়া বিভাগত ২০১৬ চনত মুৰব্বী অধ্যাপক হিচাপে যোগদান কৰি ২০১৯ চনত অৱসৰ গ্ৰহণ কৰে।

## সাহিত্য কৰ্ম
প্ৰদীপ হাজৰিকাৰ দ্বাৰা ৰচিত চুটিগল্প সংকলন হৈছে- *<nowiki/>'বাইদেউ' আৰু 'দৈনন্দিন'<nowiki/>*। তেওঁৰ ৰচিত উপন্যাসকেইন হ'ল *<nowiki/>'অৱগাহন', ‘দোকমোকালি” আৰু ‘আবেলিৰ ছবি'<nowiki/>*। হাজৰিকাৰ প্ৰবন্ধ সংকলনকেইখন হ'ল- *নাট্য সমীক্ষা’, ‘প্ৰসঙ্গঃ শ্ৰীমন্ত শংকৰদেৱ আৰু ‘প্ৰসঙ্গঃ নাটক*'। তেওঁৰ একমাত্ৰ ভ্ৰমণ কাহিনীখন হৈছে ‘শীতৰ শেষত ওবামাৰ দেশত। হাজৰিকাৰ গৱেষণা গ্ৰন্থখনো প্ৰকাশ পায়। সেইখন হৈছে *“অসম বুৰঞ্জীৰ পটভূমিত ৰচিত অসমীয়া নাটক এক সমীক্ষাত্মক অধ্যয়ন।" * সেইদৰেই হাজৰিকাই কেইবাখনো গ্ৰন্থ সম্পাদনাও কৰি থৈ গৈছে। সেইসমূহ হ'ল- *<nowiki/>'অন্য আকাশৰ তৰা', “চিন্তা বিচিত্ৰা', “চৰাইদেউ', 'শ্ৰীমন্ত শংকৰদেৱ আৰু উত্তৰ পূৰ্বাঞ্চলৰ জনগোষ্ঠী’, ‘মহাপুৰুষ শংকৰদেৱ আৰু মাধৱদেৱৰ অংকীয়া নাট আৰু ঝুমুৰা', শিৱসাগৰ দৰ্পন', 'জ্যোতিশংখ', 'ৰাধিকা', 'ৰঙ্গমঞ্চ”* ইত্যাদি। 
## সন্মান
২০২২ বৰ্ষৰ শ্ৰীমন্ত শঙ্কৰদেৱ সঙ্ঘৰ বোকাঘাট অধিবেশনত ড॰ হাজৰিকাক মৰোণোত্তৰভাবে শশীচন্দ্ৰ বৰবৰুৱা বঁটা আগবঢ়োৱা হ'ব। এই বঁটাত প্ৰশস্তিপত্ৰ, অংগবস্ত্ৰ আৰু গ্ৰন্থৰ টোপোলাৰ সৈতে থাকিব নগত এক লাখ টকাৰ চেক।

## তথ্য সংগ্ৰহ
৩. তথ্যদাতা ব্যক্তি : 

গৌৰী প্ৰসাদ শৰ্মা, গৱেষক, অসমীয়া বিভাগ,মহাপুৰুষ শ্ৰীমন্ত শংকৰদেৱ     বিশ্ববিদ্যালয় 

৪. হিৰণ্য কুমাৰ বৰা, গৱেষক, অসমীয়া বিভাগ, অসম বিশ্ব বিদ্যালয়  
শ্ৰেণী:শিক্ষাবিদ
শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:সাহিত্যিক
ফিলিপাইনছৰ নাৰী

"ফিলিপাইনছৰ নাৰী"ৰ () ভূমিকা এওঁলোকৰ সংস্কৃতি, মান আৰু মানসিকতাৰ প্ৰেক্ষাপটৰ ওপৰত ভিত্তি কৰি ব্যাখ্যা কৰা হৈছে। ফিলিপাইনছক দেশখনক শক্তিশালী নাৰীৰ দেশ হিচাবে জনা যায়, কিয়নো নাৰীসকলে প্ৰত্যক্ষ  বা পৰোক্ষ্য ভাৱে পৰিয়ালবোৰ, ব্যৱহায়, চৰকাৰী সংস্থা বা বৃহৎ কৃষিভৃত্তিক অংশবোৰ (সাচিন্দা) চলাই থাকে।
দক্ষিণ-পূব এচিয়াৰ আনবোৰ দেশতকৈ ফিলিপাইনছৰ সমাজত নাৰীসকলে এটা বৃহৎ পৰিমানৰ সামাজিক সম্যতা উপভোগ কৰিছে।

## ইতিহাস
### প্ৰাচীন যুগ
ফিলিপাইনছৰ প্ৰাক ঔপনিবেশিক সামাজিক স্তৰত মাতৃ আৰু পিতৃ বংসক সমানে গুৰুত্ব দিছিল । এই দ্বিপক্ষিয় আত্মীয় ব্যৱস্থাৱে ফিলিপাইনছৰ নাৰীসকলক একোটা বংস চলাবলৈ অপাৰ ক্ষমতা প্ৰদান কৰে । তেওঁলোক সম্পত্তিৰ মালিক, ব্যৱসায়-বাণিজ্যত জৰিত আৰু স্বামীক বিবাহ বিচ্ছেদ দিয়াৰ অধিকাৰো থাকে । পুৰুষ উত্তৰাধিকাৰীৰ অনুপস্থিতিত এওঁলোক গ্ৰামমূখ্যও হ'ব পাৰিছিল । স্পেইনবাসী সকলৰ আগমনৰ  আগেয়ে, ফিলিপাইনছৰ নাৰীসকলে উচ্চমানৰ চিকিৎসক, পুৰোহিত আৰু জ্যোতিষী হিচাবে মৰ্যদা অৰ্জন কৰিব পাৰিছিল ।

#### ইতিহাস
স্পেইনবাসী সকলৰ আগমনৰ আগেয়ে, ফিলিপাইনছৰ নাৰীসকলে উচ্চমানৰ চিকিৎসক, পুৰোহিত আৰু জ্যোতিষী হিচাবে মৰ্যদা অৰ্জন কৰিব পাৰিছিল । প্ৰাক ঔপনিবেশিক যুগত ফিলিপাইনছত বহুতো মহিলাই হাৰা আৰু ডায়াং ৰ উপাধী পাইছিল । হাৰা  মানে ৰজাৰ সহধৰ্মিণী বা ৰাণী আৰু ডায়াং মানে আদালতৰ মহিলা বা দাতুৰ প্ৰধান স্ত্ৰী ।

#### বাবাইলান
বাবাইলান হৈছে প্ৰাক ঔপনিবেশিক ফিলিপাইনছ সমাজৰ ধৰ্মীয় নেতা, জন সম্প্ৰদায়ৰ চিকিৎসক আৰু নিৰাময়কাৰী হিচাবে কৰ্তৃত্বৰ পদত অধিষ্ঠিত আছিল ।অতি আৱশ্যকীয় কাম কাজ বোৰৰ বাবে বাবাইলানক অত্যন্ত স্বীকৃতি দিছিল আৰু ঐতিসাহিক নাৰীৰ বাৰাঙ্গেত(জিলা) অঙ্গিভূত কৰিছিল । দ্বি-পোছাক পৰিধান কৰা পুৰুষসকলেও কেতিয়াবা কেতিয়াবা নাৰী বাবাইলানৰ ভূমিকাত অবতীৰ্ণ হোৱা দেখা যায় ।

#### স্পেইনৰ ফিলিপাইন
যদিও খ্ৰীষ্টীয় ধৰ্ম প্ৰচাৰ কৰাৰ বাবে স্পেইনৰ পৰা মিছনেৰী সকল সোমাইছিল,পাচত তেওঁলোকে ফিলিপাইনছৰ উপদেশাৱলী গ্ৰহণ কৰি স্থানীয় লোকসকলৰ লগত খাপ খোৱাটো বেছি লাভজনক বুলি ভাবিলে ।

#### আমেৰিকান ফিলিপাইন

১৮৯৮ চনত আমেৰিকা-স্পেইনৰ যুদ্ধত যেতিয়া স্পেইনবাসী সকলৰ পৰাজয় হ'ল তেতিয়া ফিলিপাইন আমেৰিকাৰ অধীন হ'ল । মাৰ্কিন যুক্তৰাষ্ট্ৰয়ে এটা নতুন সৰ্বসাধাৰণ  শিক্ষা ব্যৱস্থা  আৰাম্ভ কৰিলে যিটোৰে লৰা বা ছোৱালী সকলোকে সমানে লিঙ্গ নিৰ্বিশেষে শিক্ষা দিয়া হয় ।

## সমসাময়িক ভূমিকা

আধুনিক ফিলিপাইনছৰ নাৰীসকলে পৰিয়ালৰ প্ৰধান নিৰ্ণায়ক । এওঁলোকে প্ৰধানকৈ অৰ্থৰ লেন দেন কৰাৰ পৰা আদি কৰি, ধৰ্মীয় পৰামৰ্শদাতা হিচাপেও কাম কৰে আৰু সমস্ত পৰিয়ালৰ গুৰুত্বপূৰ্ণ সিদ্ধান্তও লব জানে । 

### বিবাহ আৰু সম্পৰ্ক
ফিলিপাইনছত বিবাহ আৰু সম্পৰ্ক ৰক্ষণশীল প্ৰকৃতিৰ। পুৰুষে মহিলাৰ লগত একমত হ'ব লাগিব আৰু মহিলা গৰাকীৰ হৃদয় জয় কৰিবলৈ প্ৰেমৰ প্ৰমাণ দিব লাগিব।
## তথ্য সংগ্ৰহ

শ্ৰেণী:দেশভেদে নাৰী
চুঙাত দিয়া

**চুঙাত দিয়া** () হৈছে ভাৰত, চীন, ভিয়েটনাম আদি এছিয়াৰ বিভিন্ন দেশৰ বিভিন্ন জনগোষ্ঠীৰ এক ৰন্ধনশৈলী। এই পদ্ধতিত বাঁহৰ চুঙাত বিভিন্ন খাদ্য সামগ্ৰী ভৰাই জুইত পুৰি প্ৰস্তুত কৰা হয়। সাধাৰণতে, ইয়াক পাহাৰীয়া অঞ্চলত বাস কৰা লোকসকলে প্ৰস্তুত কৰে। মূলতঃ এই ধৰণৰ খাদ্য য়ুন্নান প্ৰদেশৰ দাই, হানি, লাহু, বুলাং, জিনু আৰু জিংপো আদি কিছুমান সংখ্যালঘু জাতিৰ দ্বাৰা তৈয়াৰ কৰা হৈছিল। বিশেষ সোৱাদৰ বাবে বাঁহৰ চুঙাত ৰন্ধা চাউল অন্যান্য জনগোষ্ঠী, বিশেষকৈ গুয়াংছিৰ ঝুয়াং আৰু য়াওসকলৰ মাজত অতি জনপ্ৰিয় হৈ পৰিছে। এই অঞ্চলবোৰৰ বহুতো খাদ্যৰ বিপণীত ইয়াক সহজে বিচাৰি পোৱা যায়। ভাৰতৰ উত্তৰ-পূৰ্বাঞ্চলৰ বিভিন্ন জনগোষ্ঠীৰ মাজত চুঙাত দিয়া খাদ্যৰ বহুল প্ৰচলন আছে।
## প্ৰণালী

চুঙাত দিয়া মুখ্য উপাদানবোৰ হৈছে চাউল আৰু মাংস। এই উপাদানসমূহ পৰ্যাপ্ত পানীৰে সতেজ বাঁহৰ চুঙা এটাত ৰখা হয় আৰু কলপাতেৰে ইয়াৰ মুখত ঠিলা দি বন্ধ কৰা হয়। ইয়াৰ পিছত বাঁহৰ চুঙাটো ক'লা নোহোৱালৈকে কাঠ বা কয়লাৰ জুইত পোৰা হয়।

উত্তৰ-পূব ভাৰতত পৰম্পৰাগতভাৱে কুমলীয়া বাঁহৰ ফোঁপোলা অংশত টুকুৰিয়াই শব্দৰ ভিত্তিত চুঙা এটা বাছনি কৰা হয়। এই চুঙাসমূহ পৰিধিত অত্যধিক বহল নহয়। বাছনি কৰাৰ পিছত সেইবোৰ প্ৰয়োজনীয় আকাৰত (প্ৰায় ২০ ইঞ্চি দৈৰ্ঘ্যৰ) পৰিধিৰ সৈতে এটা গাঁঠি অক্ষত ৰাখি টুকুৰা কৰা হয়। এই গাঁঠিটো খাদ্য ধৰি ৰখাৰ বাবে প্ৰয়োজনীয়।
ৰান্ধিবলৈ ব্যৱহাৰ কৰাৰ আগতে বাঁহৰ চুঙাটো ধুই পৰিষ্কাৰ কৰি লোৱা হয়। তাৰ পিছত ইয়াক পানীৰে ভৰ্তি কৰি কেইঘণ্টামান বা ৰাতিটোৰ বাবে ৰখা হয়। এয়া চুঙাটোৱে অতিৰিক্ত আৰ্দ্ৰতা শোষণ কৰিবলৈ কৰা হয়।
বাঁহৰ ভিতৰত কুকুৰা আৰু গাহৰিৰ মাংস ৰন্ধাটো উত্তৰ-পূবৰ এক নৈমিত্তিক বিষয়। বাঁহৰ চুঙাত ৰন্ধা আঠাযুক্ত চাউল (চুঙা চাউল) মাঘ বিহুৰ সময়ত এক অপৰিহাৰ্য খাদ্য। অসমত নতুনকৈ চপোৱা আঠাযুক্ত বৰা (ৰঙা বা বগা) চাউল উচ্চ গ্লুটেনযুক্ত হোৱাৰ বাবে বাছনি কৰা হয়।

ভিয়েটনামত আঠাজাতীয় চাউল বাঁহৰ চুঙাত ৰান্ধি নিমখ দি ভজা তিল, খৰিকাত দিয়া গাহৰি বা কুকুৰাৰ সৈতে পৰিৱেশন কৰা হয়। ইয়াক কোৱা হয় *কম লাম*। ইয়াৰ বাবে বাছনি কৰা বাঁহডাল সতেজ আৰু সৰু হয় যাতে চুঙাৰ ভিতৰত থকা নতুন আৱৰণে চাউলখিনি মেৰিয়াই ধৰি ইয়াক এক বিশেষ সোৱাদ আৰু সুবাস প্ৰদান কৰিব পাৰে। *কম লাম* প্ৰস্তুত কৰিবলৈ প্ৰথমে চুঙাটো প্ৰায় ৮০% চাউল আৰু ১০% পানীৰে ভৰ্তি কৰা হয়। ইয়াৰ পিছত অলপ নাৰিকল পানী যোগ কৰি চুঙাটো কলপাতেৰে মেৰিয়াই দি জুইত সুগন্ধি নোলোৱালৈকে পুৰি ৰন্ধা হয়।

## তথ্য সংগ্ৰহ

শ্ৰেণী:ৰন্ধনপ্ৰণালী
ভাৰতীয় প্ৰতিস্পৰ্ধা আয়োগ

**ভাৰতীয় প্ৰতিস্পৰ্ধা আয়োগ** (; চমুকৈ CCI হৈছে ভাৰতৰ মুখ্য প্ৰতিযোগিতা নিয়ন্ত্ৰণ সংস্থা। ই ভাৰতৰ কৰ্পোৰেট কাৰ্য মন্ত্ৰণালয়ৰ এক ন্যায়িক সংস্থা। এই আয়োগ প্ৰতিযোগিতা আইন, ২০০২-ৰ প্ৰণয়ন আৰু ভাৰতত প্ৰতিযোগিতাৰ (কৰ্পোৰেট খণ্ড) সৈতে সম্পৰ্কিত ঋণাত্মক প্ৰভাৱ পেলাব পৰা কাৰ্যসমূহ হ্ৰাস কৰাৰ বাবে দায়ৱদ্ধ। আয়োগে আইনখনৰ অধীনত দুটা একত্ৰিত হোৱা সংস্থাৰ একত্ৰীকৰণকো ইহঁতে বজাৰখনৰ একেচেটীয়া অধিকাৰ পাব নোৱাৰাকৈ অনুমোদন জনায়। 

২০০৩ চনৰ ১৪ অক্টোবৰত ভাৰতীয় প্ৰতিস্পৰ্ধা আয়োগ গঠন কৰা হয়। ২০০৯ চনত ই সম্পূৰ্ণ কাৰ্যক্ষম হৈ উঠে। আয়োগৰ প্ৰথমগৰাকী চেয়াৰমেন আছিল ধনেন্দ্ৰ কুমাৰ। আয়োগৰ বৰ্তমানৰ চেয়াৰপাৰ্ছন হৈছে সংগীতা বাৰ্মা। তেওঁ ২০২২ চনৰ অক্টোবৰত কাৰ্যভাৰ গ্ৰহণ কৰে। 


## তথ্য সংগ্ৰহ

শ্ৰেণী:ভাৰতৰ চৰকাৰী সংস্থা
কাৰ্টেল

**কাৰ্টেল** () হৈছে স্বতন্ত্ৰ বজাৰ-অংশগ্ৰহণকাৰীৰ এটা গোট যি তেওঁলোকৰ লাভৰ পৰিমাণ বৃদ্ধি কৰিবলৈ আৰু বজাৰত আধিপত্য বিস্তাৰ কৰিবলৈ ইজনে সিজনৰ সৈতে মিত্ৰতা কৰে। কাৰ্টেল সাধাৰণতে একে ব্যৱসায়িক ক্ষেত্ৰৰ সংগঠন অৰ্থাৎ প্ৰতিদ্বন্দ্বীসকলৰ মিত্ৰতা। বেছিভাগ ক্ষেত্ৰতে ইয়াক প্ৰতিযোগিতাবিৰোধী আচৰণ বুলি বিবেচনা কৰা হয় আৰু এনে ধৰণৰ প্ৰথাক অবৈধ ঘোষণা কৰে। কাৰ্টেলত মূল্য নিৰ্ধাৰণ, নিবিদা ৰিগিং, আৰু উৎপাদন হ্ৰাস অন্তৰ্ভুক্ত হৈ থাকে। কাৰ্টেলৰ বিশ্লেষণ কৰা অৰ্থনীতিৰ মতবাদক কাৰ্টেল তত্ত্ব বুলি জনা যায়। কাৰ্টেলন অন্যান্য প্ৰকাৰৰ মিত্ৰতা বা যেনে কৰ্পোৰেট মাৰ্জাৰ বা ব্যৱসায় সংগঠনৰ একত্ৰীকৰণৰ পৰা পৃথক। 

## ব্যুৎপত্তি
কাৰ্টেল শব্দটো ইটালিয়ান শব্দ *কাৰ্টেলো*ৰ পৰা আহিছে, যাৰ অৰ্থ হৈছে "কাগজৰ পাত" বা "প্লেকাৰ্ড", আৰু এই শব্দটো লেটিন ভাষাৰ চাৰ্টা শব্দৰ পৰা উদ্ভৱ হৈছে যাৰ অৰ্থ হৈছে "কাৰ্ড।"  ইটালিয়ান শব্দটো মধ্য ফৰাচী ভাষাত কাৰ্টেল হৈ পৰিছিল আৰু ইয়াক ইংৰাজীত অন্তৰ্ভুক্ত কৰি লোৱা হৈছিল। ইংৰাজীত এই শব্দটো মূলতঃ যুদ্ধৰত ৰাষ্ট্ৰসমূহৰ মাজত ১৬৯০ৰ দশকৰ পৰা বন্দীসকলৰ চিকিৎসা আৰু আদান-প্ৰদান নিয়ন্ত্ৰণত ৰখাৰ বাবে লিখিত চুক্তিৰ বাবে ব্যৱহাৰ কৰা হৈছিল। ১৮৯৯ চনৰ পৰা প্ৰতিদ্বন্দ্বী ৰাষ্ট্ৰসমূহৰ মাজত যিকোনো আন্তঃচৰকাৰী চুক্তিৰ অৰ্থত এই শব্দটোৰ ব্যৱহাৰ সাধাৰণীকৰণ হৈ পৰে।

আন্তৰ্জাতিক চুক্তিৰ সলনি এটা অৰ্থনৈতিক গোটৰ বৰ্ণনা কৰিবলৈ ইংৰাজী শব্দ কাৰ্টেলৰ ব্যৱহাৰ ১৮০০ৰ দশকৰ বহু পিছত জাৰ্মান শব্দ কাৰ্টেলৰ পৰা আহৰণ কৰা হৈছি আৰু ইয়াৰ মূল আছিল ফৰাচী শব্দ *কাৰ্টেল*। ১৮৪৬ চনত জাৰ্মান ৰেল কোম্পানীসমূহৰ মাজত প্ৰথমবাৰৰ বাবে শুল্ক আৰু কাৰিকৰী মানকৰণৰ প্ৰচেষ্টা বৰ্ণনা কৰিবলৈ এই শব্দটো ব্যৱহাৰ কৰা হৈছিল। 

## তথ্য সংগ্ৰহ

শ্ৰেণী:বাণিজ্য
চুইছ প্ৰত্যাহ্বান

**চুইছ প্ৰত্যাহ্বান** () হৈছে কিছুমান অধিকাৰ ক্ষেত্ৰত প্ৰচলিত এক প্ৰকাৰৰ ৰাজহুৱা ক্ৰয়, যাৰ বাবে কোনো ৰাজহুৱা কৰ্তৃপক্ষৰ (সাধাৰণতে চৰকাৰৰ এটা সংস্থা) প্ৰয়োজন হয় যি ৰাজহুৱা প্ৰকল্পৰ বাবে (যেনে বন্দৰ, পথ বা ৰেলপথ), বা চৰকাৰক প্ৰদান কৰিব লগা সেৱাৰ বাবে নিবিচৰাকৈয়ে নিবিদা প্ৰাপ্ত কৰিছে। এনে ক্ষেত্ৰত উক্ত ৰাজহুৱা কৰ্তৃপক্ষই তৃতীয় এটা পক্ষক ইয়াতকৈ উন্নত নিবিদা প্ৰদান কৰিবলৈ আমন্ত্ৰণ জনায়।

কিছুমান চুইছ প্ৰত্যাহ্বানৰ দ্বাৰা নিবিচৰাকৈয়ে নিবিদা দাখিল কৰা সংস্থাটোকেই চুইছ প্ৰত্যাহ্বান প্ৰক্ৰিয়াৰ যোগেদি ওলাই অহা সৰ্বশ্ৰেষ্ঠ নিবিদা মিলাবলৈ বা ইয়াক উন্নত কৰিবলৈ অনুমতি দিয়ে। ভাৰতীয় সাংবাদিক বিনায়ক চেটাৰ্জীয়ে ইয়াক "মূল আৰু সামাজিক আন্তঃগাঁথনি প্ৰকল্পৰ বাবে ৰাজহুৱা ক্ৰয়ৰ এক কম পৰিচিত আৰু আনকি কম ব্যৱহৃত পদ্ধতি" বুলি বৰ্ণনা কৰিছে।

## তথ্য সংগ্ৰহ

শ্ৰেণী:বাণিজ্য
মীনা খাদিকাৰ

**মীনা খাদিকাৰ** () এগৰাকী ভাৰতীয় মাৰাঠী আৰু হিন্দী ভাষাৰ নেপথ্য কণ্ঠশিল্পী আৰু সুৰকাৰ। তেওঁ পণ্ডিত দীননাথ মংগেশকাৰৰ দ্বিতীয়গৰাকী জ্যেষ্ঠ কন্যা। তেওঁৰ ভাই-ভনীসকল ক্ৰমে- লতা মংগেশকাৰ, আশা ভোঁচলে, ঊষা মংগেশকাৰ, আৰু হৃদয়নাথ মংগেশকাৰ।

## জন্ম পৰিচয়
১৯৩১ চনৰ ৭ ছেপ্টেম্বৰ তাৰিখে মহাৰাষ্ট্ৰৰ মুম্বাইত মীনা খাদিকাৰৰ জন্ম হয়। জন্মৰ সময়ত তেওঁৰ নাম আছিল মীনা মংগেশকাৰ৷ তেওঁৰ দেউতাক পণ্ডিত দীননাথ মংগেশকাৰ আছিল এগৰাকী মঞ্চশিল্পী তথা গায়ক। লতা মংগেশকাৰৰ পিছত মীনা আছিল দীননাথ মংগেশকাৰৰ দ্বিতীয়গৰাকী জ্যেষ্ঠ কন্যা। তেওঁৰ ভাই-ভনীসকল হ’ল- আশা, ঊষা আৰু হৃদয়নাথ মংগেশকাৰ। তেওঁ মিঃ খাদিকাৰৰ সৈতে বিবাহ পাশত আৱদ্ধ হৈছিল। ২০১১ চনত তেওঁৰ স্বামীৰ মৃত্যু হয়। তেওঁৰ পুত্ৰ যোগেশ খাদিকাৰে কেইটামান গীত ৰেকৰ্ড কৰিছে। যোগেশ জীতেন্দ্ৰ অভিষেকীৰ জীয়েকৰ সৈতে বিবাহপাশত আৱদ্ধ হয়।

## কৰ্মজীৱন (১৯৫২-২০০০)
মীনাই কাম কৰা হিন্দী চলচ্চিত্ৰৰ ভিতৰত মেহবুব খানে পৰিচালনা কৰা ১৯৫৭ চনত মুক্তিপ্ৰাপ্ত মাডাৰ ইণ্ডিয়া চলচ্চিত্ৰৰ গীত “দুনীয়া মে হম আয়ে হে তো” (লতা মংগেশকাৰ আৰু ঊষা মংগেশকাৰৰ সৈতে গাইছে), পিলপিলি চাহেব চলচ্চিত্ৰৰ “ফাগুন আয়া”, ফাৰ্মাইছ চলচ্চিত্ৰৰ “আপনে ছিন লিয়া দিল” গীতটোত মহম্মদ ৰফিৰ সৈতে দ্বৈত কণ্ঠত, “হে মৌচাম য়ে মস্তানা”, “মুস্কুৰানা”, আব্ৰু চলচ্চিত্ৰৰ “দিল চুৰানা” আৰু পাত্ৰানী চলচ্চিত্ৰৰ “আৰে কই জাও ৰি পিয়া কো বুলাও”।

মীনা খাদিকাৰ মাৰাঠী ইণ্ডাষ্ট্ৰীত কৰা সংগীত ৰচনাৰ বাবে অধিক জনাজাত, তেওঁ কৰা কামৰ ভিতৰত আছে এটি জনপ্ৰিয় শিশুৰ গীত আৰু এলবাম “আচাৱা সুন্দৰ চকলেটেচা বুংলা”, যাক পিছলৈ বঙালী আৰু গুজৰাটী ভাষালৈ অনুবাদ কৰি বাণীৱদ্ধ কৰা হৈছিল। ই মূল গীতটো মীনাৰ দুই সন্তান যোগেশ আৰু ৰচনাই গাইছিল। তেওঁৰ “চাং চাং ভোলানাথ” গীতটোও সুপৰিচিত।

## মংগেশকাৰ পৰিয়াল
মংগেশকাৰ পৰিয়াল হৈছে দীননাথ মংগেশকাৰৰ এক ভাৰতীয় পৰিয়াল।
দীননাথে তেওঁৰ পৰিয়ালক তেওঁৰ জন্মস্থান গোৱাৰ মংগেশীৰ সৈতে চিনাক্ত কৰিবলৈ মংগেশকাৰ উপাধি গ্ৰহণ কৰিছিল।

দীননাথৰ পত্নী শ্বেৱন্তী (পিছলৈ শুদ্ধমতী নামলৈ সলনি কৰে), বোম্বাই প্ৰেচিডেঞ্চীৰ থালনাৰৰ (বৰ্তমান উত্তৰ-পশ্চিম মহাৰাষ্ট্ৰত) এগৰাকী গুজৰাটী মহিলা আছিল, যি দীননাথৰ দ্বিতীয়গৰাকী পত্নী আছিল; তেওঁৰ প্ৰথম পত্নী নৰ্মদাৰ মৃত্যুৰ পিছত তেওঁ নৰ্মদাৰ সৰু ভনী শ্বেৱন্তীক বিয়া কৰায়।

মীনাৰ বায়েক লতা মংগেশকাৰ ভাৰতৰ অন্যতম জনপ্ৰিয় আৰু সন্মানীয় নেপথ্য কণ্ঠশিল্পী আছিল। তেওঁ অবিবাহিত আছিল। তেওঁক ভাৰতৰ নাইটিংগেল বুলি জনা গৈছিল। ২০০১ চনত লতাজীক ভাৰতৰ সৰ্বোচ্চ অসামৰিক বঁটা ভাৰত ৰত্ন প্ৰদান কৰা হৈছিল। ২০২২ চনৰ ৬ ফেব্ৰুৱাৰীত তেওঁৰ মৃত্যু হয়। মীনাৰ আন ভাই-ভনী সকলোৱে দক্ষ গায়ক আৰু সংগীতজ্ঞ।

## ডিস্কোগ্ৰাফী
; মাৰাঠী গীতসমূহ
* “ইয়ে জাৱালি ঘে প্ৰিয়সখায়া ভগৱন্ত” - মনসালা পাখ অস্তাত সুৰকাৰ- মীনা খাদিকাৰ, গায়িকা- লতা মংগেশকাৰ‎
* “বাভাৰলে মি বাভাৰে” - এক হোতা ৰাজা শ্ৰেষ্ঠ গীত

; হিন্দী গীতসমূহ
* “ফাগুন আয়া” - পিলপিলি চাহেব
* “হে মৌচাম য়ে মস্তানা মুচকুৰানা দিল চুৰানা” - আব্ৰু

## তথ্য সংগ্ৰহ

## বাহ্যিক সংযোগ

* 
* http://www.planetradiocity.com/musicopedia/music_newupdatearticle.php?conid=1922 

শ্ৰেণী:ভাৰতীয় কণ্ঠশিল্পী
শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
যাদুমন্ত্ৰ

**যাদুমন্ত্ৰ** হৈছে একপ্ৰকাৰৰ মন্ত্ৰ বিশেষ। প্ৰকৃততে ই এক যাদুকৰী সূত্ৰ যাৰ উদ্দেশ্য হৈছে ব্যক্তি বা বস্তুৰ ওপৰত যাদুকৰী প্ৰভাৱ সৃষ্টি কৰা। সূত্ৰটো ক'ব, গাব বা উচ্চাৰণ কৰিব পাৰি। আনুষ্ঠানিক ৰীতি-নীতি বা প্ৰাৰ্থনাৰ দ্বাৰাও এই যাদু-মন্ত্ৰ মাতিব পাৰি। যাদুৰ জগতত, যাদুকৰ, ডাইনী আৰু পৰীসকলে যাদুমন্ত্ৰ কৰে বুলি অভিযোগ কৰা হয়।

মধ্যযুগৰ সাহিত্য, লোককাহিনী, পৰীৰ কাহিনী আৰু আধুনিক কল্পকাহিনীত, যাদুমন্ত্ৰ হৈছে এক প্ৰকাৰৰ মন্ত্ৰ। ইয়াৰ ফলত যিসকলে কাৰোবাক মোহিত কৰিবলৈ চেষ্টা কৰে তেওঁলোকৰ বাবে ব্যৱহৃত যাদুমন্ত্ৰৰ সমাৰ্থক অভিধাটো হৈছে *মুহিনীবাণ। *  ইংৰাজী ভাষাত চতুৰ্দশ শতিকাৰ শেষৰ ফালে পুৰণি ফৰাচীভাষাৰ পৰা যাদুমন্ত্ৰৰ ইংৰাজী প্ৰতিশব্দ "ইনকেণ্টেচন" শব্দটোৰ সংযোগ ঘটিছে; ইয়াৰ সংশ্লিষ্ট স্থানীয় ইংৰাজী শব্দটো আছিল "গালড্ৰ" আৰু অৰ্থগত দিশত ইয়াৰ দ্বাৰা "গানৰ দৰে মন্ত্ৰ"ক বুজাইছিল। 

ঐতিহাসিক যাদুমন্ত্ৰৰ লিখিত তথ্যসমূহ বহুতো সংস্কৃতিত মুখ্য একেশ্বৰবাদী ধৰ্ম (ইছলাম, ইহুদী আৰু খ্ৰীষ্টান ধৰ্ম)ৰ সফলতাৰ দ্বাৰা বিভিন্ন সংস্কৃতিয়ে ধ্বংস কৰিছিল। এই ধৰ্ম-সংস্কৃতিয়ে কিছুমান যাদুকৰী কাৰ্যকলাপক অনৈতিক বা অশুভ আখ্যা দিছিল।

## যাদুকৰী শব্দ

যাদুকৰী শব্দ বা শক্তিৰ শব্দ হৈছে এনে শব্দ যাৰ এক নিৰ্দিষ্ট আৰু কেতিয়াবা অনিচ্ছাকৃত প্ৰভাৱ থাকে। সেইবোৰ প্ৰায়ে কল্পকাহিনী বা মঞ্চ যাদুকৰৰ দ্বাৰা ব্যৱহৃত অৰ্থহীন বাক্যাংশ। প্ৰায়ে এনে শব্দবোৰ কঠোৰ,অদমিত বা আন গোপন বা ক্ষমতাশালী ভাষাৰ অংশ হিচাপে উপস্থাপন কৰা হয়। কিছুমান কমিক কিতাপৰ নায়কে তেওঁলোকৰ শক্তি সক্ৰিয় কৰিবলৈ এনে যাদুকৰী শব্দ ব্যৱহাৰ কৰে। পৰম্পৰাগত যাদুকৰী শব্দ কিছুমান হৈছে- আব্ৰাকাডাব্ৰা, আলাকাজাম, হকাচ পোকাচ, অপেন চিচেম আৰু চিম ছালা বিম আদি। 

## ব্যৱহাৰ
বেবিলনীয় লোকসকলৰ মাজত নিজৰ শত্ৰুৰ প্ৰতিচ্ছবি জ্বলাবলৈ আচাৰ-অনুষ্ঠানত যাদুমন্ত্ৰৰ ব্যৱহাৰ হয়। Šurpu আৰু Maqlû মেছোপটেমিয়ান যাদুমন্ত্ৰ শৃংখলাত এটা উদাহৰণ পোৱা যাব। অৰিয়েণ্টত, সাপক আকৰ্ষণ কৰিবলৈ অতীতত যাদুমন্ত্ৰৰ ব্যৱহাৰ কৰা হৈছিল আৰু আজিও ব্যৱহাৰ কৰা হয়। এনে যাদুমন্ত্ৰ ব্যৱহাৰ কৰা এজন ব্যক্তিয়ে সাপডালৰ পৰা পৰিত্ৰাণপোৱা দেখুৱাবলৈ ইয়াক লুকাই থকা ঠাইৰ পৰা প্ৰলোভিত কৰে। 
### উডুগ-হুল
মেছোপটেমিয়াৰ পৌৰাণিক কাহিনীত, উডুগ হুল যাদুমন্ত্ৰবোৰ ৰাক্ষস (দুষ্ট উডুগ)ক বশ কৰিবলৈ ব্যৱহাৰ কৰা হয় যি দুৰ্ভাগ্য বা ৰোগ কঢ়িয়াই আনে বুলি বিশ্বাস প্ৰচলিত। এনে ৰোগ বোৰ হৈছে মানসিক ৰোগ বা উদ্বেগ। এই ৰাক্ষসবোৰে বিবাহ বিচ্ছেদ, সম্পত্তি হেৰুওৱা বা অন্যান্য দুৰ্যোগৰ দৰে ভয়ংকৰ ঘটনা সৃষ্টি কৰিব পাৰে বুলিও বিশ্বাস কৰা হয়।

## লোককথা আৰু কল্পকাহিনীত

পৰম্পৰাগত পৰীৰ কাহিনী কিছুমানত যাদুকৰী সূত্ৰ কিছুমান কেতিয়াবা কোনো বস্তুৰ সৈতে সংলগ্ন হৈ থাকে। যেতিয়া যাদুমন্ত্ৰ উচ্চাৰণ কৰা হয়, ই কোনো এটা বাস্তৱ অৱয়বক পৰিৱৰ্তন কৰাত সহায় কৰে। এনে কাহিনীবোৰত, যাদুকৰ, ডাইনী আৰু পৰীৰ দ্বাৰা ব্যৱহৃত যাদুদণ্ডৰ সৈতে এনে যাদুমন্ত্ৰ সংলগ্ন কৰা হয়। এটা উদাহৰণ হ'ল চিণ্ড্ৰেলাৰ ফেয়াৰী গডমাডাৰে এটা ৰঙালাওক প্ৰশিক্ষকলৈ পৰিৱৰ্তন কৰিবলৈ ব্যৱহাৰ কৰা মন্ত্ৰটো আছিল "বিব্বিডি-বব্বিডি-বু" আৰু ই হৈছে এক অৰ্থহীন ছন্দোৱদ্ধ পংক্তি যিটো অধিক গুৰুতৰ ঐতিহাসিক মন্ত্ৰৰ যেন লাগে।

## তথ্যসূত্ৰ

শ্ৰেণী:লোককথা
শ্ৰেণী:মন্ত্ৰ সাহিত্য
মেম'গ্ৰাফি

**মেম'গ্ৰাফি** () হৈছে ৰোগ নিৰ্ণয় আৰু স্ক্ৰিণিঙৰ বাবে মানৱ স্তন পৰীক্ষা কৰিবলৈ ব্যৱহাৰ কৰা এক প্ৰক্ৰিয়া। এই প্ৰক্ৰিয়াত নিম্ন-শক্তিসম্পন্ন ৰঞ্জন ৰশ্মি (~ ৩০ kVp) ব্যৱহাৰ কৰা হয়। মেম'গ্ৰাফিক **মাষ্ট'গ্ৰাফি** (Mastography) বুলিও কোৱা হয়। মেম'গ্ৰাফিৰ লক্ষ্য হৈছে স্তনৰ কৰ্কট ৰোগ আগতীয়াকৈ চিনাক্ত কৰা। সাধাৰণতে মেম'গ্ৰামত পৰিলক্ষিত হোৱা বৈশিষ্ট্যসূচক পিণ্ড বা মাইক্ৰ'কেলচিফিকেশ্যনৰ জৰিয়তে স্তনৰ কৰ্কট ৰোগ চিনাক্ত কৰা হয়।

এক্স-ৰে'ত যেনেকৈ প্ৰতিচ্ছবি সৃষ্টি কৰিবলৈ আয়নীয় বিকিৰণৰ পালি ব্যৱহাৰ কৰা হয়, ঠিক তেনেকৈ মেম'গ্ৰাফিটো প্ৰতিচ্ছবি সৃষ্টি কৰিবলৈ আয়নীয় বিকিৰণৰ পালি ব্যৱহাৰ কৰা হয়। ইয়াৰ পাছত ফলাফলৰ অস্বাভাৱিকতা চিনাক্ত কৰিবলৈ এই প্ৰতিচ্ছবিসমূহ বিশ্লেষণ কৰা হয়। মেম'গ্ৰাফিত হাড়ৰ ৰেডিঅ'গ্ৰাফিৰ বাবে ব্যৱহৃত এক্স-ৰে'তকৈ কম শক্তিৰ এক্স-ৰে' সচৰাচৰ ব্যৱহাৰ কৰা যায়। আল্ট্ৰাছাউণ্ড, ডাক্ট'গ্ৰাফি, পজিট্ৰন এমিছন মেম'গ্ৰাফি (PEM) আৰু মেগ্‌নেটিক ৰেজ'নেন্স ইমেজিং (MRI) হৈছে মেম'গ্ৰাফিৰ লগত সংলগ্ন পৰীক্ষা। মেম'গ্ৰাফিত স্পষ্টকৈ পৰিলক্ষিত নোহোৱা পিণ্ডৰ অধিক মূল্যায়নৰ বাবে সাধাৰণতে আল্ট্ৰাছাউণ্ড ব্যৱহাৰ কৰা হয়। স্তনাগ্ৰৰ পৰা ওলোৱা তেজৰ মূল্যায়ন কৰিবলৈ কিছুসংখ্যক প্ৰতিষ্ঠানত এতিয়াও ডাক্ট'গ্ৰামৰ ব্যৱহাৰ কৰা হয় যদিহে মেম'গ্ৰামৰ দ্বাৰা ৰোগ নিৰ্ণয় কৰিব পৰা নাযায়। সন্দেহজনক ফলাফলৰ অধিক মূল্যায়নৰ বাবে এম আৰ আই ব্যৱহাৰ কৰিব পৰা যায়। তদুপৰি ইতিমধ্যে আক্ৰান্ত হোৱা স্তন কৰ্কট ৰোগীৰ ক্ষেত্ৰত অস্ত্ৰোপচাৰৰ পূৰ্ব মূল্যায়নৰ বাবেও এম আৰ আই ব্যৱহাৰ কৰা হয় যাতে অতিৰিক্ত ঘা (lesions) পৰিলক্ষিত হ'লে অস্ত্ৰোপচাৰৰ পদ্ধতি সলনি কৰিব পৰা যায়। উদাহৰণস্বৰূপে, লাম্পেক্ট'মি (স্তনৰ কিছু অংশহে গুচোৱা হয়) পদ্ধতি সলনি কৰি মাষ্টেক্ট'মি (গোটেই স্তনটোৱে গুচোৱা হয়) পদ্ধতিৰ সহায়ত অস্ত্ৰোপচাৰ কৰা। অনুসন্ধান কৰা অন্যান্য প্ৰক্ৰিয়াবোৰৰ ভিতৰত আছে টম'ছিনথেছিছ।

ইউ এছ প্ৰিভেনটিভ ছাৰ্ভিছেছ টাস্ক ফ'ৰ্চে দিয়া পৰামৰ্শ (২০১৬) অনুসৰি ৫০ বছৰ বয়সৰ পৰা ৭৪ বছৰ বয়সৰ মাজৰ মহিলাই প্ৰতি দুবছৰৰ মূৰে মূৰে মেম'গ্ৰাফি কৰাব লাগে। তদুপৰি আমেৰিকান কলেজ অৱ ৰেডিঅ'লজি আৰু আমেৰিকান কেন্সাৰ চছাইটিয়ে পৰামৰ্শ দিছে যে কোনো মহিলাই ৪০ বছৰ বয়সৰ পৰা আৰম্ভ কৰি প্ৰতি বছৰে মেম'গ্ৰাফি কৰাব লাগে। আনহাতে কানাডিয়ান টাস্ক ফ'ৰ্চ অন প্ৰিভেনটিভ হেল্‌থ কেয়াৰ (২০১২) আৰু ইউৰোপিয়ান কেন্সাৰ অবজাৰভেটৰিয়ে দিয়া পৰামৰ্শ অনুসৰি ৫০ বছৰ বয়স আৰু ৬৯ বছৰ বয়সৰ মহিলাই প্ৰতি দুই-তিনি বছৰৰ মূৰে মূৰে মেম'গ্ৰাফি কৰাব লাগে। এই টাস্ক ফ'ৰ্চৰ প্ৰতিবেদনসমূহে দেখুৱাইছে যে অধিক সঘনাই কৰা মেম'গ্ৰাফিৰ ফলত বিভিন্ন বিপদাশংকাৰ উদ্ভৱ হয়। উদাহৰণস্বৰূপে, অপ্ৰয়োজনীয় অস্ত্ৰোপচাৰ আৰু উদ্বিগ্নতা। ইয়াৰোপৰি মেম'গ্ৰাফিৰ বিকিৰণে স্তন কেন্সাৰ বৃদ্ধিত কমকৈ যদিও গুৰুত্বপূৰ্ণ ভূমিকা গ্ৰহণ কৰে। স্তনৰ অস্ত্ৰোপচাৰ কৰা ৰোগীৰ ক্ষেত্ৰত মেম'গ্ৰাফি কৰাটো উচিত নহয়। মেম'গ্ৰাফিৰ ক্ষেত্ৰত মিছা-ঋণাত্মক ত্ৰুটিৰ (False-negative error) হাৰ অতি কমেও ১০%।

## তথ্যসূত্ৰ

## বাহ্যিক সংযোগ

শ্ৰেণী:ৰেডিঅ'গ্ৰাফি
ক'লীবুঢ়ী নাচ

**ক’লীবুঢ়ী নাচ** বা **ক'লী বুঢ়ীৰ নাচ** মাঘ বিহুৰ সৈতে জড়িত আৰু কলিয়াবৰৰ ঠাইবিশেষে অনুষ্ঠিত এক লোকানুষ্ঠান। ই কেৱল মহিলাৰ মাজত প্ৰচলিত। ক্ৰমে লুপ্ত হৈ যাব ধৰা এই নাচৰ অনুষ্ঠানে আদিম কৃষিজীৱি অসমীয়া সমাজৰ সৃষ্টিশীল মনক প্ৰকাশ কৰে। ক’লী বুঢ়ী নাচত পুৰুষৰ অংশগ্ৰহণ বা প্ৰৱেশ নিষেধ যদিও লুপ্তপ্ৰায় অৱস্থাৰ পৰা উদ্ধাৰ কৰাৰ চেষ্টাত এই নাচৰ অনুষ্ঠানক বৰ্তমান পুৰুষৰ উপস্থিতিত সাংস্কৃতিক কাৰ্যসূচী হিচাপে অনুষ্ঠিত কৰা দেখা যায়।
## আয়োজনৰ সময়
মাঘ মাহৰ হাৰলি ঘৰ পোৰাৰ দিনা কলিয়াবৰৰ সোণাৰী গাওঁ অঞ্চলত এই নাচ অনুষ্ঠিত কৰা হয়। ক’লীবুঢ়ীৰ নাচ উজনি অসমৰ ঠায়ে ঠায়ে প্ৰচলিত ক’লাবুঢ়ীৰ নাচৰ পৰাই আহিছে বুলি অনুমান কৰা হয়। মাঘ বিহুত ডেকা বুঢ়া সকলোৱে বিভিন্ন খেল-ধেমালি কৰি ৰং ৰহইচ কৰে। বিহুৰ সামৰণিত হাৰলি ঘৰ পোৰা হয়। হাৰলি ঘৰ পোৰা ছাই বতাহত উৰি যেনি তেনি যায় আৰু ভক্তপ্ৰাণ ৰাইজে সেই ছাই আঁজলি পাতি লৈ কপালত লয়। সেই পৱিত্ৰ ছাই আঁজলি পাতি মহিলাসকলেও লৈ মুখত সানি নিৰলে ৰং ৰহইচ কৰে, কাৰণ, মহিলাসকলে মুকলি ঠাইত হোৱা খেল-ধেমালিবোৰত অংশ গ্ৰহণ কৰিব নোৱাৰে।
## পৰিৱেশন
মাঘ বিহুৰ কৰ্মব্যস্ততাৰ পৰা আজৰি হৈ মহিলাসকলে আওহতীয়া ঠাইত লগ হৈ ৰং ৰহইচ কৰে। মহিলাৰ দলটোত এগৰাকীয়ে নাচৰ গুৰি ধৰে। তেওঁ মুখত হাৰলি ঘৰ পোৰা ছাই সানি ক’লা কৰি মূৰত পাগুৰি মাৰি লয় আৰু ওজাপালিৰ আৰ্হিত গীত লগাই দিয়ে আৰু বাকী মহিলাসকলে গীতৰ তালে তালে ঘূৰি ঘূৰি নৃত্য কৰে। মূল ভাৱৰীয়াগৰাকীয়ে ৰিহা মেখেলা পৰিধান কৰি ভাও দি দি গীতৰ কথা আগবঢ়াই নিয়ে। কম বয়সীয়া বোৱাৰী বা ছোৱালীয়ে এই নাচত অংশ গ্ৰহণ কৰা দেখা নাযায়। ’পুৰুষসকলেও এই নাচ চোৱাত বাধা। আজিৰে পৰা ৫০-৬০ বছৰৰ আগলৈকে কোনো লোকে গোপনে ক’লীবুঢ়ী নাচ চাবলৈ যোৱা গম পালে সমাজত বা গাঁৱৰ ৰাইজৰ আগত ন্যূনতম জৰিমণা আদায় দিব লাগিছিল। ’ নাৰীসকলে কাঁহৰ বাদ্য আৰু হাত চাপৰিৰে তাল মিলাই বিহুগীতো পৰিৱেশন কৰে।

"আটী দৈয়া পাটী দৈয়া
তামোল কটা কটাৰী
দয়ালনিৰ তুলাপাতৰ
নাহৰৰ তলত চকু চাম
তোমাৰ তালৈ গধূলি যাম।"

ক’লীবুঢ়ী নাচত হাস্যৰসৰ সৃষ্টি কৰিবলৈ তেনে খুহুতীয়া গীতো গোৱা হয়। 
"কঁকালটো হেকেৰা
মুখখন পকা থেকেৰা
চুলি যদিও মোৰ পকা
মোৰ লগত ভাঙি দিলে
আগৰ দিনৰ ল’ৰাহঁতে পায় শ শ টকা।"

## সাদৃশ্য
ক’লী বুঢ়ীৰ নাচৰ সৈতে ৰাতি বিহু বা জেং বিহুৰ সাদৃশ্য দেখিবলৈ পোৱা যায়। আনহাতে, উজনিত প্ৰচলিত ক’লাবুঢ়ীৰ নাচৰ সৈতেও ক’লী বুঢ়ী নাচৰ সাদৃশ্য দেখা যায়। অৱশ্যে উজনিৰ ক’লাবুঢ়ীৰ নাচ বিয়াৰ লগতহে জড়িত। উজনিত বিয়াৰ দিনা গাঠিয়ন খুন্দি কইনাক নোৱাবলৈ বেইৰ তলত বহুৱাই কইনাৰ মূৰৰ ওপৰত এখন চাদৰ তৰি দিয়া হয়। সেই চাদৰত ছাই, ধান, খোলাকটি আদি দি পিছত সেইবোৰ বুঢ়ী মানুহ এগৰাকীয়ে কুলা এখনত লৈ ধেমেলীয়া গীত গাই নাচে। উজনিৰ এই নাচ মাঘৰ বিহুৰ লগত সম্পৰ্কিত নহয় যদিও উজনিৰ নাচৰ সময়তো বুঢ়ীগৰাকীয়ে মুখত ছাই সানি ক’লা কৰি লয় আৰু কলিয়াবৰৰ সোণাৰী গাঁৱতো নাচৰ মূল নাচনীয়ে মুখত ছাই সানে।
## তথ্য সংগ্ৰহ

শ্ৰেণী:অসমৰ সংস্কৃতি
শ্ৰেণী:অসমৰ নৃত্যসমূহ
জিভা-কেঁকুৰি

**জিভা-কেঁকুৰি** হৈছে খৰকৈ আৰু শুদ্ধকৈ পঢ়িবলৈ বা উচ্চাৰণ কৰিবলৈ অসুবিধা হোৱা শব্দ, বাক্যাংশ বা বাক্য। ইয়াক এক প্ৰকাৰৰ কথিত (বা গোৱা) শব্দৰ খেল হিচাপে ব্যৱহাৰ কৰিব পাৰি। ইয়াৰ উপৰিও, উচ্চাৰণৰ আৰু বাকপটুতাৰ মান উন্নত কৰিবলৈ এইসমূহ ব্যায়াম হিচাপে ব্যৱহাৰ কৰিব পাৰি। কিছুমান জিভা-কেঁকুৰিয়ে এনে ফলাফল প্ৰক্ষেপ কৰে যিবোৰৰ ভুলউচ্চাৰণ সমূহ হাস্যকৰ (বা হাস্যকৰভাৱে অশ্লীল) হয়, আনহাতে আন কিছুমানৰ মনোৰঞ্জনমূল্য কঠনৰ সময়ত বক্তাৰ বিভ্ৰান্তি আৰু ভুলৰ ওপৰত নিৰ্ভৰ কৰে। 

## ভাগ সমূহ
কিছুমান জিভা-কেঁকুৰি একে কিন্তু পৃথক ধ্বনি যুক্ত শব্দৰ মাজত দ্ৰুত পৰিৱৰ্তনৰ ওপৰত নিৰ্ভৰশীল আৰু ই দুটা পৃথক পৰিৱৰ্তনৰ আৰ্হিক সংযোগ কৰে।  উদাহৰণ স্বৰূপে, উইলিয়াম পাউণ্ডষ্টোনৰ দ্বাৰা লিখিত *দ্য ছীথিং ছী চিছেথ এণ্ড দাজ দ্য ছীথিং ছী ছাফিছেথ আছ* বাক্যটোক "সাধাৰণ ইংৰাজী ভাষাৰ জিভা-কেঁকুৰিৰ ভিতৰত আটাইতকৈ কঠিন" বুলি কোৱা হৈছিল। 

জনপ্ৰিয় *শ্বি ছেলচ ছীশ্বেলছ* জিভা-কেঁকুৰিটো মূলতঃ ১৮৫০ চনত এটা বাগবিন্যাস ব্যায়াম হিচাপে প্ৰকাশিত হৈছিল। ১৮৯৫ চনত প্ৰথমবাৰৰ বাবে এই ধৰণৰ অভিব্যক্তিক বুজাবলৈ জিভা-কেঁকুৰিৰ ইংৰাজী প্ৰতিশব্দ *টাংটুইষ্টাৰ* শব্দটো প্ৰয়োগ কৰা হৈছিল। 

বহুতো জিভা-কেঁকুৰিত অনুপ্ৰাস আৰু ছন্দৰ সংমিশ্ৰণ ব্যৱহাৰ হয়। সেইবোৰত ধ্বনিৰ দুটা বা ততোধিক ক্ৰম আছে যাৰ বাবে শব্দাংশৰ মাজতে পুনঃ জিভাঘূৰাব লগা হয়, তাৰ পিছত একেটা শব্দ পৃথক ক্ৰমত পুনৰাবৃত্তি কৰা হয়। লগতে কিছুমান কেঁকুৰিত যৌগিক শব্দ আৰু সেইবোৰৰ মূলশব্দটো ব্যৱহাৰ হয়। কিছুমান জিভা-কেঁকুৰিয়ে শব্দ বা চুটি বাক্যাংশৰ ৰূপ লয় আৰু এনে শব্দ দ্ৰুতগতিত পুনৰাবৃত্তি কৰিলে জিভা পাক খায়। 

কিছুমান জিভা-কেঁকুৰি বাক অভ্যাস আৰু কণ্ঠস্বৰক সজীৱতা প্ৰদান কৰিবৰ বাবে ব্যৱহাৰ কৰা হয়। ইয়াৰোপৰি অনা-স্থানীয় ভাষীসকলৰক উচ্চাৰণ দক্ষতাৰ প্ৰশিক্ষণ দিবলৈ জিভা-কেঁকুৰি ব্যৱহাৰ কৰা হয়। আন কিছুমান জিভা-কেঁকুৰি ভুলভাৱে উচ্চাৰণ কৰিলে এই শব্দবোৰে ধ্বনিগত মিল থকা অশ্লীল শব্দৰূপ একোটা প্ৰকাশ কৰে। আনকিছুমান সঠিকভাৱে উচ্চাৰণ কৰিলেও সেইবোৰ অশুদ্ধ যেন লাগে। 
## উদাহৰণ
নৱকান্ত বৰুৱা সম্পাদিত কুঁহিপাঠ পাঠ্যপুথিত শিশুৰ উচ্চাৰণৰ স্পষ্টতাৰ বাবে বিভিন্ন ‘জিভা-কেঁকুৰি'ৰ সংযোগ কৰা হৈছিল:

হলৌ উঠিলটকৌ গছত 
লগাই খদৌ মদৌ,
জৌ জৌ কৈসৰিল নিয়ৰ
হ’ল জলৌ জপৌ।
লাউ পুলিল'ৰাই ৰুলোঁ
ৰুলোঁ লৰাই লফা,
ঘূৰাই ঘূৰাইউৰাই ঘূৰাই
তাঘুৰ ঘূৰাই মাতা।
বগাকৈ বগলীবহলাই বহিছে
বলুকাত বিয়লি বেলা,
বকুল বাগৰিছেববচা বনতে
বুটলি বিলাওঁগৈ ব’লা। 


## সম্পৰ্কিত ধাৰণাসমূহ
### শিব্বোলেথ
শিব্বোলেথ হৈছে কোনো এটা ভাষাৰ যিকোনো বাক্যাংশ যিসমূহ সেইভাষাৰ স্থানীয় বক্তাৰ ব্যেতিৰেক ব্যক্তিৰ বাবে কোৱা কঠিন। তেনে শব্দ, বাক্য বা বাক্যাংশক এক প্ৰকাৰৰ জিভা-কেঁকুৰি হিচাপে গণ্য কৰা হ'ব পাৰে।

### ফিংগাৰ-ফাম্বলাৰ
জিভা-কেঁকুৰিৰ সমতুল্য সাংকেতিক ভাষাক ফিংগাৰ-ফাম্বলাৰ বুলি কোৱা হয়। চুজান ফিচাৰৰ মতে ইংৰাজী ভাষাৰ *গুড্ ব্লাড, বেড্ ব্লাড* বাক্যাংশটো ইংৰাজী সাহিত্যৰ এক জিভা-কেঁকুৰি হোৱাৰ উপৰি ই এক ফিংগাৰ-ফাম্বলাৰ।

### এক শব্দাংশৰ প্ৰবন্ধ
এক শব্দাংশৰ প্ৰবন্ধ হৈছে মাণ্ডাৰিন চীনা জিভা-কেঁকুৰিৰ এক প্ৰকাৰ। এইসমূহ ধ্ৰুপদী চীনা ভাষাত লিখা হৈছিল। মাণ্ডাৰিন চীনাসকলৰ মাত্ৰ চাৰিটা বাক-পৰিসৰ থকা বাবে এইবোৰ মাণ্ডাৰিনভাষাত ক'লে বিভিন্ন বাক-পৰিসৰত এটা শব্দাংশৰ কামৰ দৰে লাগে। 

## তথ্যসূত্ৰ

শ্ৰেণী:শব্দ খেল
পীযুষ হাজৰিকা

**পীযুষ হাজৰিকা** অসম প্ৰদেশৰ ভাৰতীয় জনতা পাৰ্টিৰ এজন ৰাজনীতিবিদ তথা অসম চৰকাৰৰ মন্ত্ৰী।

## ব্যক্তিগত জীৱন
পীযুষ হাজৰিকাৰ জন্ম অসমৰ নগাঁও জিলাত অৱস্থিত ৰহাত। তেওঁ স্বৰ্গীয় শিশুৰাম হাজৰিকা আৰু প্ৰমীলা হাজৰিকাৰ পুত্ৰ ।  হাজৰিকাই গুৱাহাটীৰ আৰ্য বিদ্যাপীঠ মহাবিদ্যালয়ৰ পৰা কলা শাখাত স্নাতক ডিগ্ৰীসম্পন্ন কৰে । ১ অক্টোবৰ,২০১১ বৰ্ষত তেওঁ অভিনেত্ৰী আইমী বৰুৱাৰ সৈতে বিবাপাশত আবদ্ধ হয় । হাজৰিকা বৰ্তমান দুই সন্তানৰ পিতৃ ।

## ৰাজনৈতিক জীৱন
হাজৰিকাই ১৯৯৭ চনত ভাৰতীয় ৰাষ্ট্ৰীয় ছাত্ৰ সন্থাত (এনএছইউআই) যোগদান কৰিছিল আৰু পিছলৈ অসম প্ৰদেশ যুৱ কংগ্ৰেছৰ সভাপতি হয়। পৰৱৰ্তী কালত ২০১১ চনৰ অসম বিধানসভা নিৰ্বাচনত নগাঁও জিলাৰ ৰহা বিধানসভা সমষ্টিৰ পৰা কংগ্ৰেছৰ সমৰ্থিত প্ৰাৰ্থী ৰূপে বিধায়ক নিৰ্বাচিত হয় । 

২০১১ চনৰ বিধানসভা নিৰ্বাচনত হাজৰিকাই ৫৬৪৩০ টা ভোট লাভ কৰিছিল আৰু তেওঁৰ নিকটতম প্ৰতিযোগী অল ইণ্ডিয়া ইউনাইটেড ডেমক্ৰেটিক ফ্ৰণ্ট (এআইইউডিএফ)ৰ প্ৰাৰ্থী গুণেশ্বৰ দাসক পৰাস্ত কৰি নিৰ্বাচনত জয়ী হৈছিল, যি ৩৮৪৪৭ টা ভোট লাভ কৰিবলৈ সক্ষম হৈছিল ।

হাজৰিকাই ৬ নৱেম্বৰ, ২০১৫ তাৰিখে বৰ্তমানৰ মুখ্যমন্ত্ৰী হিমন্ত বিশ্ব শৰ্মাৰ পদাংক অনুসৰণ কৰি ভাৰতীয় জনতা পাৰ্টিত আনুষ্ঠানিকভাৱে যোগদান কৰে।
পীযুষ হাজৰিকাই জাগীৰোড সমষ্টিৰ পৰা ২০১৬ চনৰ বিধানসভা নিৰ্বাচনত যুঁজিবলৈ বিজেপিৰ টিকট লাভ কৰিবলৈ সক্ষম হয় আৰু নিৰ্বাচনত জয়ী হয় ।  তেওঁ ৬৬২২৪ টা ভোট লাভ কৰা কংগ্ৰেছৰ নিকটতম প্ৰতিযোগী বিবেকানন্দ দলেক পৰাস্ত কৰি ৯৪৫৫০ টা ভোট লাভ কৰি বিধানসভাৰ জাগীৰোড আসনত জয়লাভ কৰে।তেওঁ সৰ্বানন্দ সোণোৱাল নেতৃত্বাধীন মন্ত্ৰীসভাত স্থান লাভ কৰিবলৈ সক্ষম হয় । 

২০২১ বৰ্ষত হিমন্ত বিশ্ব শৰ্মাৰ নেতৃত্বত গঠন হোৱা বিজেপি চৰকাৰৰ মন্ত্ৰীসভাত তেওঁ জল সম্পদ, তথ্য আৰু জনসম্পৰ্ক,সংসদীয় পৰিক্ৰমা দপ্তৰৰ দ্বায়িত্ব লাভ কৰে ।

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:অসম বিধানসভাৰ সদস্য
শ্ৰেণী:অসম চৰকাৰৰ মন্ত্ৰী
পায়স

**পায়স**, **পাহ**, **পাহভাত**, **ক্ষীৰ** বা **ক্ষীৰী** হৈছে এক মিঠা ব্যঞ্জন আৰু ভাৰতীয় উপমহাদেশত জনপ্ৰিয় এক প্ৰকাৰৰ লুপথুপিয়া পুডিং। সাধাৰণতে গাখীৰ, চেনি বা গুড় আৰু চাউল উতলাই সিজাই এই খাদ্য তৈয়াৰ কৰা হয়। কেতিয়াবা চাউলৰ পৰিৱৰ্তে অন্যান্য মাহ জাতীয় শস্য যেনে দাইল, ঘেঁহু, বজৰা, কোমল গোমধান আদিও ব্যৱহাৰ কৰা হয়। পায়সত সোৱাদৰ বাবে সাধাৰণতে শুকান নাৰিকল, ইলাচী, কিচমিচ, কেশৰ, কাজু, পিস্তা, কাঠবাদাম, বা অন্যান্য শুকান ফলৰ ব্যৱহাৰ কৰা হয়। ইয়াক সাধাৰণতে গুৰু খাদ্যৰ পিছত মিঠাই হিচাপে পৰিৱেশন কৰা হয়। 

## আভিধা
পায়সৰ মূল হৈছে সংস্কৃত শব্দ পায়স / पायस। ই এটা তৎসম (অৰ্থাৎ সংস্কৃতৰ পৰা তুলি অনা) শব্দ। পাহ শব্দটোও সংস্কৃত বা পুৰণি ইন্দো-আৰ্য্য পায়সৰ পৰাই আহিছে কিন্তু ই এটা তদ্ভৱ (অৰ্থাৎ প্ৰাকৃতিকভাৱে উদ্ভৱ হোৱা) শব্দ। পায়সক হিন্দিত खीर (খীৰ); পাঞ্জাবিত کھیر/ਖੀਰ (খীৰ); উড়িয়া, ଖିରି (খীৰি); আৰু নেপালিত খিৰ বুলি কোৱা হয়। পায়সম্ (পায়চম) হিচাপে তামিল: பாயாசம், তেলুগু: పాయసం, মালায়ালম: പായസം), পায়েস বুলি কন্নড়: ಪಾಯಸ), আৰু বাংলাত পায়েস বুলি কোৱা হয়।

## প্ৰস্তুত কৰণৰ আৰ্হি
ক্ষীৰ হৈছে বিভিন্ন খাদ্যশস্য, দাইল বা সেইবোৰৰ গুড়ি ব্যৱহাৰৰ দ্বাৰা তৈয়াৰ কৰা এক ভাৰতীয় মিঠাই। ভাৰতীয় ৰন্ধনপ্ৰণালীত ক্ষীৰ ৰন্ধনপ্ৰণালীৰ ভিন্নতা আছে। ক্ষীৰ পৰম্পৰাগতভাৱে চাউল, গাখীৰ, চেনি আৰু কিছুমান শুকান ফলৰে তৈয়াৰ কৰা পুডিঙৰ দৰে। মচলা আৰু সোৱাদৰ বাছনিত সাধাৰণতে ইলাচী, গোলাপ ফুলৰ পানী, কেশৰ আদি ব্যৱহাৰ হয়। ইয়াৰোপৰি বিভিন্ন শুকান ফল যেনে নাৰিকল, আঙুৰ আৰু বাদাম, আদি ব্যৱহাৰৰ কৰা হয়।

সাধাৰণতে চাউলৰ গুড়ি অনুপাত অনুসৰি পানীত দ্ৰৱীভূত কৰি আৰু ইয়াৰ মিশ্ৰণ কৰি কিছুসময়ৰ বাবে থাকিবলৈ দিব লাগে। ইয়াৰ পৰিৱৰ্তে চাউল ভালকৈ ধুই পানীত কিছুসময়ৰ বাবে ভিজাই ৰাখিব লাগে। তাৰ পিছত কম তাপত ১৫-২০ মিনিটৰ বাবে সিজিবলৈ দিব লাগে। চাউলৰ ক্ষেত্ৰত কিছুসময় বেছিকৈ সিজাব লাগে। ইয়াৰ পিছত গাখীৰ দি লৰাই দিব লাগে। পুনৰ ১০ মিনিটৰ বাবে ৰান্ধিব লাগে। চেনি, ইলাচী গোলাপৰ পানী, বাদাম, আদি সোৱাদৰ বাবে ক্ষীৰত যোগ দি পুনৰ দুই-তিনি মিনিট উতলাই নমাই ৰাখিব লাগে। চেনিৰ পৰিৱৰ্তে গুৰ আদিও ব্যৱহাৰ কৰা দেখা যায়।

## মূল
ক্ষীৰ প্ৰাচীন ভাৰতীয় আহাৰৰ এটা অংশ আছিল।  বিভিন্ন ধৰ্মীয় গ্ৰন্থ আদিত ক্ষীৰৰ উল্লেখ আছে। এই শব্দটোৰ অৰ্ধ হৈছে গাখীৰ। খাদ্য ইতিহাসবিদ কে টি আচায়াৰ মতে, ক্ষীৰ বা পায়স প্ৰাচীন ভাৰতত এক জনপ্ৰিয় ব্যঞ্জন আছিল। প্ৰাচীন ভাৰতীয় সাহিত্যত প্ৰথমে উল্লেখ কৰা অনুসৰি ই আছিল চাউল, গাখীৰ আৰু চেনিৰ মিশ্ৰণৰ এক সূত্ৰ। এই খাদ্য দুহাজাৰ বছৰধৰি চলি আহিছে। বিশেষকৈ হিন্দুসকলৰ মন্দিৰ আৰু বিভিন্ন ধৰ্মীয় অনুষ্ঠানত ক্ষীৰ আদি প্ৰসাদ বা ভোগ হিচাপে আগবঢ়োৱাৰ নিয়ম আছে।
## চিত্ৰবীথিকা

File:IMG 20180114 213319 Payesh পায়েস.jpg|পৌষ পাৰ্বনৰ পায়স
File:Making_of_Kheer.jpg|ক্ষীৰ বনোৱাৰ উপকৰণ
File:Sagu_khiri.jpg|উৰিষ্যা ৰ চাগুক্ষীৰী
File:Suji_Ki_Kheer.JPG|চুজিৰ ক্ষীৰ
File:Firni Or Phirni.jpg|ফিৰনি
File:Kheer Benazir, Karim's (01).jpg|ক্ষীৰ বেনজিৰ


## তথ্যসূত্ৰ

শ্ৰেণী:খাদ্য
শ্ৰেণী:মিঠাই